cyanic-selkie/wikianc huggingface dataset:
頓巴斯
頓巴斯，處烏克蘭之東也. 有盧甘斯克、頓涅茨克二州. 其土今多為俄所據.
向心力
向心力，物理量之一. 一物運動，其轍為曲綫，彼物受外力指向曲率中心之合力也.
蓋一物沿曲綫運動，任一時刻，速度必指向其轍之切綫. 彼物終不沿切綫運動，必賴一指向曲率中心之力. 此力即向心力.
質量為 m 之物繞半徑 r 之圓而轉，速度為 v ，渠向心力為：
又：彼物角速度為\omega，則渠向心力為：
自置身彼物之慣性系觀繞心之運動，其狀若存一力與物心之向相北，此所謂離心力也. 其非實際之力.
熊廷弼
熊廷弼，字飛百，江夏人. 萬曆二十五年舉鄉試第一. 明年成進士，授保定推官，擢御史.
三十六年，巡按遼東. 巡撫趙楫與總兵官李成梁棄寬奠新疆八百里，徙編民六萬家於內地. 已，論功受賞，給事中宋一韓論之. 下廷弼覆勘，具得棄地驅民狀，劾兩人罪，及先任按臣何爾健、康丕揚黨庇. 疏竟不下. 時有詔興屯，廷弼言遼多曠土，歲於額軍八萬中以三分屯種，可得粟百三十萬石. 帝優詔褒美，命推行于諸邊. 邊將好搗巢，輒生釁端. 廷弼言防邊以守為上，繕垣建堡，有十五利，奏行之. 歲大旱，廷弼行部金州，禱城隍神，約七日雨，不雨毀其廟. 及至廣寧，逾三日，大書白牌，封劍，使使往斬之. 未至，風雷大作，雨如注，遼人以為神. 在遼數年，杜饋遺，核軍實，按劾將吏，不事姑息，風紀大振.
督學南畿，嚴明有聲. 以杖死諸生事，與巡按御史荊養喬相訐奏. 養喬投劾去，廷弼亦聽勘歸.
廷弼身長七尺，有膽知兵，善左右射. 自按遼即持守邊議，至是主守禦益堅. 然性剛負氣，好謾駡，不為人下，物情以故不甚附.
明年五月，清軍略地花嶺. 六月，略王大人屯. 八月，略蒲河. 將士失亡七百余人，諸將世賢等亦有斬獲功. 而給事中姚宗文騰謗於朝，廷弼遂不安其位. 宗文者，故戶科給事中，丁憂歸. 還朝，欲補官，而吏部題請諸疏率數年不下，宗文患之. 假招徠西部名，屬當事薦己. 疏屢上，不得命. 宗文計窮，致書廷弼，令代請. 廷弼不從，宗文由是怨. 後夤緣復吏科，閱視遼東士馬，與廷弼議多不合. 遼東人劉國縉先為御史，坐大計謫官. 遼事起，廷議用遼人，遂以兵部主事贊畫軍務. 國縉主募遼人為兵，所募萬七千餘人，逃亡過半. 廷弼聞于朝，國縉亦怨. 廷弼為御史時，與國縉、宗文同在言路，意氣相得，並以排東林、攻道學為事. 國縉輩以故意望廷弼，廷弼不能如前，益相失. 宗文故出國縉門下，兩人益相比，而傾廷弼. 及宗文歸，疏陳遼土日蹙，詆廷弼廢群策而雄獨智，且曰：「軍馬不訓練，將領不部署，人心不親附，刑威有時窮，工作無時止. 」復鼓其同類攻擊，欲必去之. 御史顧慥首劾廷弼出關逾年，漫無定畫；蒲河失守，匿不上聞；荷戈之士徒供挑浚，尚方之劍逞志作威.
當是時，明光宗崩，明熹宗初立，朝端方多事，而封疆議起. 御史馮三元劾廷弼無謀者八、欺君者三，謂不罷，遼必不保. 詔下廷議. 廷弼憤，抗疏極辨，且求罷. 而御史張修德復劾其破壞遼陽. 廷弼益憤，再疏自明，雲「遼已轉危為安，臣且之生致死. 」遂繳還尚方劍，力求罷斥. 給事中魏應嘉復劾之. 朝議允廷弼去，以袁應泰代. 廷弼乃上疏求勘，言：「遼師覆沒，臣始驅羸卒數千，踉蹌出關，至杏山，而鐵嶺又失. 廷臣鹹謂遼必亡，而今且地方安堵，舉朝帖席. 此非不操練、不部署者所能致也. 若謂擁兵十萬，不能斬將擒王，誠臣之罪. 然求此於今日，亦豈易言. 令箭催而張帥殞命，馬上催而三路喪師，臣何敢復蹈前軌？」三元、應嘉、修德等復連章極論，廷弼即請三人往勘. 帝從之. 御史吳應奇、給事中楊漣等力言不可，乃改命兵科給事中硃童蒙往. 廷弼復上疏曰：「臣蒙恩回籍聽勘，行矣. 但台省責臣以破壞之遼遺他人，臣不得不一一陳之於上. 今朝堂議論，全不知兵. 冬春之際，敵以冰雪稍緩，哄然言師老財匱，馬上促戰. 及軍敗，始愀然不敢復言，比臣收拾甫定，而愀然者又復哄然責戰矣. 自有遼難以來，用武將，用文吏，何非台省所建白，何嘗有一效. 疆場事，當聽疆場吏自為之，何用拾帖括語，徒亂人意，一不從，輒怫然怒哉！」及童蒙還奏，備陳廷弼功狀，末言：「臣入遼時，士民垂泣而道，謂數十萬生靈皆廷弼一人所留，其罪何可輕議？獨是廷弼受知最深，蒲河之役，敵攻瀋陽，策馬趨救，何其壯也？及見官兵駑弱，遽爾乞骸以歸，將置君恩何地？廷弼功在存遼，微勞雖有可紀；罪在負君，大義實無所逃. 此則罪浮於功者矣. 」帝以廷弼力保危城，仍議起用.
天啟元年，瀋陽破，應泰死，廷臣復思廷弼. 給事中郭鞏力詆之，並及閣臣劉一燝. 及遼陽破，河西軍民盡奔，自塔山至閭陽二百餘里，煙火斷絕，京師大震. 一燝曰：「使廷弼在遼，當不至此. 」御史江秉謙追言廷弼保守危遼功，兼以排擠勞臣為鞏罪. 帝乃治前劾廷弼者，貶三元、修德、應嘉、鞏三秩，除宗文名. 御史劉廷宣救之，亦被斥. 乃復詔起廷弼於家，而擢王化貞為巡撫.
楚元王
楚元王劉交者，高祖之同母少弟也，字游.
高祖兄弟四人，長兄伯，伯蚤卒. 始高祖微時，嘗辟事，時時與賓客過巨嫂食. 嫂厭叔，叔與客來，嫂詳為羹盡，櫟釜，賓客以故去. 已而視釜中尚有羹，高祖由此怨其嫂. 及高祖為帝，封昆弟，而伯子獨不得封. 太上皇以為言，高祖曰：「某非忘封之也，為其母不長者耳. 」於是乃封其子信為羹頡侯. 而王次兄仲於代.
高祖六年，已禽楚王韓信於陳，乃以弟交為楚王，都彭城. 即位二十三年卒，子夷王郢立. 夷王四年卒，子王戊立.
王戊立二十年，冬，坐為薄太后服私姦，削東海郡. 春，戊與吳王合謀反，其相張尚、太傅趙夷吾諫，不聽. 戊則殺尚、夷吾，起兵與吳西攻梁，破棘壁. 至昌邑南，與漢將周亞夫戰. 漢絕吳楚糧道，士卒饑，吳王走，楚王戊自殺，軍遂降漢.
漢已平吳楚，孝景帝欲以德侯子續吳，以元王子禮續楚. 竇太后曰：「吳王，老人也，宜為宗室順善. 今乃首率七國，紛亂天下，柰何續其後！」不許吳，許立楚後. 是時禮為漢宗正. 乃拜禮為楚王，奉元王宗廟，是為楚文王.
文王立三年卒，子安王道立. 安王二十二年卒，子襄王注立. 襄王立十四年卒，子王純代立. 王純立，地節二年，中人上書告楚王謀反，王自殺，國除，入漢為彭城郡.
董和
董和字幼宰，漢南郡枝江人也.
漢末，和率宗族西遷，益州牧劉璋以為牛鞞、江原長、成都令. 蜀土富實，時俗奢移，貨殖之家，侯服玉食，婚姻葬送，傾家竭產. 和躬率以儉，惡衣蔬食，防遏逾僭，為之軌制，所在皆移風變善，畏而不犯. 然縣界豪強憚和嚴法，說璋轉和為巴東屬國都尉. 吏民老弱相攜乞留和者數千人，璋聽留二年，還遷益州太守，其清約如前. 與蠻夷從事，務推誠心，南土愛而信之.
亮後為丞相，教與群下曰：「夫參署者，集眾思廣忠益也. 若遠小嫌，難相違覆，曠闕損矣. 違覆而得中，猶棄弊蹺而獲珠玉. 然人心苦不能盡，惟徐元直處茲不惑，又董幼宰參署七年，事有不至，至於十反，來相啟告. 苟能慕元直之十一，幼宰之殷勤，有忠于國，則亮可少過矣. 」又曰：「昔初交州平，屢聞得失，後交元直，勤見啟誨，前參事於幼宰，每言則盡，後從事於偉度，數有諫止；雖姿性鄙暗，不能悉納，然與此四子終始好合，亦足以明其不疑於直言也. 」其追思和如此.
劉巴
劉巴字子初，漢零陵烝陽人也，中平三年生. 少知名，荊州牧劉表連辟，及舉茂才，皆不就.
表卒，曹操征荊州. 劉備奔江南，荊、楚群士從之如雲，而巴北詣操. 操辟為掾，使招納長沙、零陵、桂陽. 會備略有三郡，巴不得反使，遂遠適交阯，備深以為恨.
巴復從交阯入蜀. 俄而備定益州，巴辭謝罪負，備不責. 而諸葛亮數稱薦之，備辭為左將軍西曹掾. 建安二十四年，備為漢中王，以為尚書，後代法正為尚書令. 王稱尊號，凡諸文誥策命，皆巴所作也. 章武二年卒，年三十七.
巴躬履清儉，不治產業，又自以歸附非素，懼見猜嫌，恭默守靜，退無私交，非公事不言. 既卒，魏尚書僕射陳群與漢丞相亮書，問巴消息，稱曰「劉君子初」，甚敬重焉.
建興九年，李嚴受黜，有署名「行前監軍征南將軍臣劉巴」，當為同姓名者.
秦惠文王
秦惠文王，又作惠王，嬴姓，趙氏，諱駟，秦孝公之子，戰國時秦君.
車裂商君
孝公六年生. 惠文王為太子時，嘗犯禁條. 時人或違新法，法令不行. 商君曰：「法之不行，自於貴戚. 君必欲行法，先於太子. 太子不可黥，黥其傅師. 」故是，令乃行矣，秦愈盛，而得罪於太子焉. 及孝公薨，太子即位，每念被罰之事而怒也. 時商君威重，人皆知商君之法，王頗忌鞅，公子虔等亦言商君將反，於是，王以商君車裂，並族其家. 王乃固其位.
東進攻魏
王之位既固，乃繼父之志，東進以攻魏. 惠文王八年，秦大良造公孫衍破魏軍於雕陰，魏以河西地予秦. 九年，秦兵之攻魏，取河東之汾陽、皮氏、焦、曲沃. 明年以勝復攻魏，取魏蒲陽. 魏受秦軍之數攻，又追割上郡十五縣與秦. 自此，秦盡吞魏河西之地，又於河東立攻伐之基也.
滅蜀敗楚
十三年，王效山東六國，亦自號王，改明年為後元元年. 後元七年，魏、趙、韓、燕、楚五國共攻秦，王使庶長樗里疾破魏、趙、韓於修魚，斬首八萬，且擋東兵之攻也. 而西之義渠又破秦於李帛. 九年，王以司馬錯之策攻蜀，破蜀於葭萌關，遂滅蜀. 十二年，遣張儀赴楚，陰行反間，誘楚絕於齊. 又以計激楚懷王，誘楚伐秦，使秦破楚於丹陽，得楚地漢中. 遂解楚謂秦與巴蜀之患，楚乃不振.
伐取義渠
義渠者，匈奴之別種，雄於西北. 惠文王七年，義渠內亂，秦以庶長操平義渠，義渠遂弱. 十一年，秦置縣於義渠，義渠乃稱臣. 後元十年，秦取義渠二十五城，遂得良牧之地也.
病薨
後元十四年，惠文王薨，年四十六，葬咸陽北原. 近世所謂周文王陵者，實乃惠文王之公陵也.
父
秦孝公
妻妾子女
不知母者之子女：
引據
分類:秦本紀
吳大帝謝夫人
吳大帝謝夫人，漢會稽山陰人也. 父煚，為尚書郎、徐令. 有弟承.
初，吳氏為大帝聘謝氏以為妃，愛幸有寵. 後權納姑孫徐氏，欲令謝氏下之，謝氏不肯，由是失志. 早卒.
馬良
馬良字季常，後漢襄陽宜城人也，靈帝中平三年生.
生平
兄弟五人，並有才名，鄉里為之諺曰：“馬氏五常，白眉最良. ”良眉中有白毛，故以稱之. 劉備領荊州，辟為從事. 及備入蜀，諸葛亮亦從後往，良留荊州，與亮書曰：“聞雒城已拔，此天祚也. 尊兄應期贊世，配業光國，魄兆遠矣. 夫變用雅慮，審貴垂明，于以簡才，宜適其時. 若乃和光悅遠，邁德天壤，使時閉於聽，世服于道，齊高妙之音，正鄭、衛之聲，並利於事，無相奪倫，此乃管弦之至，牙、曠之調也. 雖非鐘期，敢不擊節！”備辟良為左將軍掾.
後遣使吳，良謂亮曰：“今銜國命，協穆二家，幸為良介於孫將軍. ”亮曰：“君試自為文. ”良即為草曰：“寡君遣掾馬良通聘繼好，以紹昆吾、豕韋之助. 其人起士，荊楚之令，鮮于造次之華，而有克終之美，願降心存納，以慰將命. ”權敬待之.
劉備稱尊號，以良為侍中. 及東征吳，遣良入武陵招納五溪蠻夷，蠻夷渠帥皆受印號，咸如意指. 章武二年，會備敗績於夷陵，良亦遇害，年三十七.
國立臺南高級工業職業學校
國立臺南高級工業職業學校，略云臺南高工，位臺南市永康區之技術型高級中學，立於昭和十六年四月一日，初名為臺南州立臺南工業學校，初設機械、電氣、工業化學、土木、建築，計五科，招收國民學校畢業生，修業年限五年，因值二次世界大戰，五年課程縮至四年.
分類:臺南市教育
謝承
謝承，漢|後漢會稽山陰人，吳大帝謝夫人弟也. 拜五官郎中，稍遷長沙東部都尉、武陵太守. 撰《後漢書》百三十卷.
八十九年
大事
竇憲大破北匈奴，班固作《封燕然山銘》，燕然山勒石記功，史稱燕然勒石.
散手
散手，又稱散打，搏技也. 細分有四，曰「拳」、曰「腿」、曰「摔」、曰「拿」，拆套對招，用以制敵.
平成九年藍赤動畫案
平成九年藍赤動畫案，時平成九年十二月十六日. 是日午後六時半，東京電視臺放送動畫，《神奇寶貝》卅八話《電腦戰士多邊獸》也. 是話多用兩色交替，以彰電腦世界之異也. 至午後六時五十一分卅四秒，電腦疫苗既發，而電鼠以射電應之，遂而爆破，是時藍赤二色交替甚繁，民觀之者多疾病，小童尤甚. 蓋日本消防廳計曰「送醫者凡六百八十五人」. 是事之後，大和凡有放送，皆映警語「夫放送者，若需觀之，當明其室，勿近電視」.
攷
分類:平成動畫
潮汐
曰：潮汐者，乃海水之動而不失其常也. 每日十二時三刻四分，必有二次之消長，長足則漸消，消盡而復長. 其長也則名曰上潮，其落也則名曰下潮. 蓋日月眾星皆有吸水之力，視遠近為微甚. 而月尤近於地，是以地球月圍所包之海水，凡在月正對之下者勢必被月吸起，故各處地方月至當頭其處，海水必然長高，其長則為上潮也. 不惟月至當頭為然，即月至下面天頂，其上面地球之處，亦如月在當頭，仍為長潮，可見月至上面天頂，上面地球正對處長潮，而下面亦長，月至下面天頂，下面地球正對處長潮，而上面亦長，蓋地球上下二面各處正對之水，其與月相離至近者，則月吸之甚力，其潮上起其與月相離至遠者，則月吸之不力，其潮下墜. 勢必相離於地球中心，而較周圍各處之水逾高愈下. 所以地球上下二面之水各為增長，地球各處地方，凡距上下二頂各九十度之間者，其海水一上一下分流，勢必消減而並落. 其落則為下潮也. 又因月行於本道，每至一午線之上必經由二次，一則於上面，一則於下面，並須十二時三刻四分，方能一周，是以四海之水十二時三刻四分二次消長焉. 夫潮每月朔望，定有兩次消長，較平日為尤甚，名曰大潮. 蓋因朔乃日月相遇，交會並在一處，其相吸之力更大，故地球上面甚高，而下面之潮其墜亦甚大也. 望乃日月相距間，對列在兩邊，其所分吸之力亦大，故地球上面之潮較盛，而下面之潮其墜亦較甚也. 其長既較平日甚大，而其落亦比平日尤低，理所必然也. 又每月之內，定有兩次消長，較平日為尤小，名曰小潮. 即在月之上弦下弦. 蓋因二弦之時，日月相距九十度之遠，若月與潮長之處，正對其落處，乃日正對之下. 若日與潮長之處，正對其落處，乃月正對之下，其因月吸而落之水，又被日吸而長，其因日吸而落之水，又被月吸而長，故兩分其水勢，然月近於地，其吸力較大，日遠於地，其吸力較小，故此時之潮，雖長而不能大，因月吸之力勝於日吸之力也. 再大潮每年有二次，較各月尤大，小潮亦有二次，較各月尤小者. 則在立春立秋之時，日近於地而吸力較大，所以潮之或長或落較他月為尤甚. 且潮之長落因乎月，時常與月相隨，由西而東. 是以每月於朔望而至一處午線之上，其處即為潮長，至次日則月遲三刻四分，方能再至午線上，而潮亦必須遲至三刻四分始能再長也. 故凡各處十二時三刻四分之內，有二次之長落，六時一刻九分三十秒，有一次之長落，凡知一處每日長潮落潮之時，以後每一日多加三刻四分，即明曉矣. 然地球並非四面全水，故潮之長落，各處亦不能盡同. 況且山峽洲島阻束水勢所以同時之潮，又有或高、或低、或大、或小、或長落、或不長落之別焉.
夫海水之動，前於《潮論》已為詳釋. 此外尚有別動之端，其名曰流. 而流之動與潮之動，迥不相同，亦不相礙，皆因地球本體西向東旋. 是以洋海之水，其流大抵由東而西. 但為山峽洲島阻隔，不能盡屬順流，故有分歧，或變為南向北流，北向南流，西向東流不等，然終歸一派，仍西向而流也. 總而言之，其各流甚急且大，常令舟行退回，十分險要，故駕舟之人，凡過其處，務宜預為防備，以免失落遲誤之患.
分類:地理學
崇明區
崇明區屬上海市. 治崇明島城橋鎮，兼轄長興、橫沙諸島. 方千又四百一十一公里，口七十萬有餘，其上可務農.
崇明東灘有澤，濕地國際向重之. 今營崇海大橋，以通上海江北.
沿革
唐武德元年，江口有洲二出，名東沙西沙. 萬歲通天元年始有人居. 神龍元年置崇明鎮於西沙. 崇者高也，明者澄也，因以為名. 元置州，明改縣. 明季，二洲始連為一，時屬南直隸，清改屬江蘇省. 一九五八年改屬上海市，二〇〇五年，長興、橫沙二島改隸崇明，二〇一六年改崇明區.
政區
崇明縣下轄十六鎮、二鄉：
它典
分類:上海市區劃
陳震
生平
劉備領荊州牧，辟為從事，部諸郡，隨備入蜀. 蜀既定，為蜀郡北部都尉，因易郡名，為汶山太守，轉在犍為. 建興三年，入拜尚書，遷尚書令，奉命使吳. 七年，孫權稱尊號，以震為衛尉，賀權踐阼，諸葛亮與兄瑾書曰：“孝起忠純之性，老而益篤，及其贊述東西. 歡樂和合，有可貴者. ”
震到武昌，孫權與震升壇歃盟，交分天下：以徐、豫、幽、青屬吳，並、涼、冀、兗屬蜀，其司州之土，以函谷關為界. 震還，封城陽亭侯. 九年，諸葛亮與長史蔣琬、侍中董允書曰：“孝起前臨至吳，為吾說正方腹中有鱗甲，鄉黨以為不可近. 吾以為鱗甲者但不當犯之耳，不圖複有蘇、張之事出於不意. 可使孝起知之. ”十三年，震卒. 子濟嗣.
告別革命
《告別革命：回望二十世紀中國》，乃今世哲人李澤厚、劉再复二人書，成於西曆一九九五年.
書既出，辄争之. 諸學者多言李二人言於書乃“文化守成主義”、“新守成主義”. 上及二三学者又曰李二人言於書乃“史虛無主義”.
參
分類:文論 分類:哲學書
吾丘衍
吾丘衍者，字子行，元太末人也. 其先為宋大學生，留弗歸，遂家錢塘. 至子行，比三世. 子衍嗜古學，通經史百家言；工于篆籀，其精妙不在秦唐二李下；而于音律猶精. 然性放曠，不事檢束. 眇左目，右足跛，而風度特醖藉，一言一笑皆可喜. 對客輒吹洞簫，或弄銕如意，或援筆製字，旁若無人. 每以郭忠恕自比，自號貞白處士. 僦㞐陋巷中，教生徒常數十人，未成童者. 坐之樓下，賔客談笑，喧動隣舍，而樓上下之徒常肅然. 達官貴人，聞子行名，欵門候謁，非其意，斥弗與見. 或從樓上遥與語，弗為禮；或與為禮矣，送之弗下樓也. 東平徐子方，海内大老也，持部使者節. 浙西所蓄古器物，欵識多莫能辨，咸以為非子行無能知者. 徐公即命駕訪子行，子行為一一鑒定之. 徐公未嘗不嘆服其精敏. 于是人皆謂徐公能下士，而子行非果於傲世者矣. 子行為詩不純守法律，而喜著書. 所著有《尚書要略》、《聴玄集》、《九歌譜》、《十二月樂詞譜》、《重正卦氣》、《楚史檮杌》、《晉文春秋》、《道書授神契》、《説文續解》、《周秦刻石釋音》、《學古編》，其修辭立論，皆識見超詣，人所弗及，故用是自負，藐視一世. 其所稱許者，惟錢唐仇仁近、永康胡汲仲、穆仲三人. 于他詩人文士，悉少許可，動加譏刺，不顧人喜恕. 不知者不堪其謔侮，知者以其類乎滑稽不䘏也. 初，子行年四十未娶，買賣酒家孤女為妾，不久即死. 死且久，人或告子行妾嘗為己妻，有司逮妾母，而妾母已再適人、居他州，及來，死子行所. 又逮妾母後夫. 後夫來，復舍子行，而坐偽鈔事，覺，竟連子行知情. 子行懼，走訪仁近，值仁近蚤出，即留詩以去，遂莫知所. 之後三月，吳人衛天隱以六壬筮之，得亥子丑，其詞曰：「嵗子月巳，旬寅斯首. 亥實水鄉，己墓在丑. 惟子惟丑，無禄殞虚. 墓非其藏，死沉江湖. 是嵗戊辰，土為宰制. 土弗勝水，家絶身棄. 」此其骨汙淵泥九十日矣. 筮與所留語語合，乃知子行已投水死. 其弟子為招䰟以葬，而汲仲為之銘，為説者曰：「篆籀之學，自宋季其敝極矣. 國朝以來，始子行倡其説，以復于古. 而吳興趙文敏，公實和之，其學乃大明. 子行可謂博雅之士哉！」子行既殁，得其學以名世者，宛丘趙子期、濮陽吳孟思. 子期仕至執政云.
據
王禕《吾丘子行傳》
崇明島
崇明島位長江口中，號「長江門戶、東海瀛洲」. 其東東海，西長江，島間江中分南、北水道. 方千有二百二十五公里，東西八十公里，南北十五公里，於中華第三大. 島上平廣無山，高處四米有二十. 島以沖積成，於世首大.
初，唐武德元年，江口有洲二出，名東沙西沙. 萬歲通天元年始有人居. 神龍元年置崇明鎮於西沙. 崇者高也，明者澄也，因以為名. 明季，二洲始連為一，時屬南直隸，清改屬江蘇省. 一九五八年改屬上海市，仍為縣至今. 今島之大部屬上海市崇明縣，小部屬江蘇省.
崇明島水土明淨，利於漁農，物產豐美. 出淡水河蟹、面丈魚、鳳尾魚、刀魚、甜蘆粟、包瓜、鰻魚、對蝦、白山羊、金瓜、甜蘆粟、蘆筍、食用菌、崇明大白菜等.
有候鳥棲於崇明之灘. 要者丹頂鶴. 島之東有澤，濕地國際向重之，為地質公園.
三國演義人物列表
此表僅列《三國演義》所述之人.
《三國演義》計有角色千百九十一：武將四百三十六，文官四百五十一，漢、三國、晉皇族、后妃、宦官百二十八，黃巾起義者、鮮卑、羌等異民族六十七，宦官、三教九流、隱士等百九.
晉侯燮
晉侯燮，姬姓，諱燮，亦稱燮父，周武王之孫，唐叔虞之子，周時晉次君. 唐叔虞薨，晉侯燮繼君位. 晉侯燮立，以國號「唐」改曰「晉」. 晉侯燮薨，子武侯立.
父
唐叔虞：晉始封君
弟
賈共公：賈始封君
子
晉武侯
引據
分類:晉公世家
董允
董允字休昭，漢掌軍中郎將和子也.
昭烈立太子，允以選為舍人，徙洗馬. 後主襲位，遷黃門侍郎. 丞相亮將北征，住漢中，慮後主富於春秋，朱紫難別，以允秉心公亮，欲任以宮省之事. 上疏曰：「侍中郭攸之、費禕、侍郎董允等，至於斟酌規益，進盡忠言，則其任也. 愚以為宮中之事，事無大小，悉以咨之，必能裨補闕漏，有所廣益. 若無興德之言，則戮允等以彰其慢. 」亮尋請禕為參軍，允遷為侍中，領虎賁中郎將，統宿衛親兵. 後主常欲采擇以充後宮，允以為古者天子后妃之數不過十二，今嬪嬙已具，不宜增益，終執不聽. 後主益嚴憚之.
尚書令蔣琬領益州刺史，上疏以讓費禕及允，又表「允內侍歷年，翼贊王室，宜賜爵土以褒勳勞」. 允固辭不受. 後主漸長，愛宦官黃皓. 皓便辟佞慧，欲自容入. 允常上則正色匡主，下則數責於皓. 皓畏允，不取為非. 終允之世，皓位不過黃門丞.
允嘗與尚書令費禕、中典軍胡濟等共期遊宴，嚴駕已辦，而郎中襄陽董恢詣允修敬. 恢年少官微，見允停出，逡巡求去，允不許，曰：「本所以出者，欲與同好遊談也，今君已自屈，方展闊積，舍此之談，就彼之宴，非所謂也. 」乃命解驂，禕等罷駕不行. 其守正下士，凡此類也. 延熙六年，加輔國將軍. 七年，以侍中守尚書令，為大將軍費禕副貳. 九年，卒.
党項
党項，漢西羌別種，魏、晉後微甚. 周滅宕昌、鄧至，而党項始強. 其地古析支也，東距松州，西葉護，南舂桑、迷桑等羌，北吐谷渾. 處山谷崎嶇，大抵三千里. 以姓別為部，一姓又分為小部落，大者萬騎，小數千，不能相統，故有細封氏、費聽氏，往利氏、頗超氏、野辭氏、房當氏、米禽氏、拓拔氏、而拓拔最強. 土著，有棟宇，織犛尾、羊毛覆屋，歲一易. 俗尚武，無法令、賦役. 人壽多過百歲，然好為盜，更相剽奪. 尤重復讎，未得所欲者，蓬首垢顏，跣足草食，殺已乃復. 男女衣裘褐，被氈. 畜犛牛、馬、驢、羊以食，不耕稼. 地寒，五月草生，八月霜降. 無文字，候草木記歲. 三年一相聚，殺牛羊祭天，取麥他國以釀酒. 妻其庶母、伯叔母、兄嫂、子弟婦，惟不娶同姓. 老而死，子孫不哭；少死，則曰夭枉，乃悲.
有拓拔赤辭者，初臣吐谷渾，慕容伏允待之厚，與結婚，諸羌已歸，獨不至. 李靖擊吐谷渾，赤辭屯狼道峽抗王師. 廓州刺史久且洛生欲諭降之，辭曰：「渾主以腹心待我，不知其佗，若速去，且汙吾刀. 」洛生怒，引輕騎破之肅遠山，斬首數百級，虜雜畜六千. 帝因其勝又令約降，赤辭從子思頭潛納款，其下拓拔細豆亦降. 赤辭知宗族攜沮，稍欲自歸，岷州都督劉師立復誘之，即與思頭俱內屬. 以其地為懿、嵯、麟、可三十二州，以松州為都督府，擢赤辭西戎州都督，賜氏李，貢職遂不絕. 於是自河首積石山而東，皆為中國地. 後吐蕃浸盛，拓拔畏逼，請內徙，始詔慶州置靜邊等州處之. 地乃入吐蕃，其處者皆為吐蕃役屬，更號弭藥.
又有黑党項者，居赤水西. 其長號敦善王，慕容伏允之走也依之. 及吐谷渾款附，敦善王亦納貢. 居雪山者曰破醜氏.
又有白蘭羌，吐蕃謂之丁零，左屬党項，右與多彌接. 勝兵萬人，勇戰鬥，善作兵，俗與党項同. 武德六年，使者入朝. 明年，以其地為維、恭二州. 貞觀六年，與契數十萬內屬. 永徽時，特浪生羌卜樓大首領凍就率眾來屬，以其地為劍州.
龍朔後，白蘭、舂桑及白狗羌為吐蕃所臣，籍其兵為前驅. 白狗與東會州接，勝兵才千人. 在西北者，天授中內附，戶凡二十萬，以其地為朝、吳、浮、歸十州，散居靈、夏間. 至德末，為吐蕃所誘，使為鄉導鈔邊. 俄悔悟，更來朝，願助靈州餉免. 乾元間，中國數亂，因寇邠、寧二州，肅宗詔郭子儀都統朔方、邠寧、鄜坊節度事，以鄜州刺史杜冕、邠州刺史桑如圭分二隊出討. 子儀至，党項潰去.
上元元年，在涇、隴部落十萬眾詣鳳翔節度使崔光遠降. 二年，與渾、奴剌連和，寇寶雞，殺吏民，掠財珍，焚大散關，入鳳州，殺刺史蕭忄曳，節度使李鼎追擊走之. 明年，又攻梁州，刺史李勉走；進寇奉天，大掠華原、同官去. 詔臧希讓代勉為刺史，於是歸順、乾封、歸義、順化、和寧、和義、保善、寧定、羅雲、朝鳳凡十州部落詣希讓獻款，丐節印. 詔可.
仆固懷恩之叛，誘党項、渾、奴剌入寇，眾數萬，掠鳳翔、盩厔. 大酋鄭廷、郝德入同州，刺史韋勝走，節度使周智光破之澄城. 閱月，又入同州，焚官私室廬，壁馬蘭山. 郭子儀遣兵襲之，退保三堡，子儀遣慕容休明諭降廷、德.
元和時復置宥州，護党項. 至大和中寢強，數寇掠. 然器械鈍苦，畏唐兵精，則以善馬購鎧，善羊貿弓矢. 鄜坊道軍糧使李石表禁商人不得以旗幟、甲胄、五兵入部落，告者，舉罪人財畀之. 至開成末，種落愈繁，富賈人賫繒寶鬻羊馬，藩鎮乘其利，強市之，或不得直，部人怨，相率為亂，至靈、鹽道不通. 武宗以侍御史為使招定，分三印，以邠、寧、延屬崔彥曾，鹽、夏、長澤屬李雩鄠，靈武、麟、勝屬鄭賀，皆緋衣銀魚，而功不克.
宣宗大中四年，內掠邠、寧，詔鳳翔李業、河東李拭合節度兵討之，宰相白敏中為都統. 帝出近苑，或以竹一個植舍外，見才尺許，遠且百步，帝屬二矢曰：「黨羌窮寇，仍歲暴吾鄙，今我約：射竹中則彼當自亡，不中，我且索天下兵翦之，終不以此賊遺子孫. 」左右註目，帝一發竹分，矢徹諸外，左右呼萬歲. 不閱月，羌果破殄，餘種竄南山.
始，天寶末，平夏部有戰功，擢容州刺史、天柱軍使. 其裔孫拓拔思恭，咸通末竊據宥州，稱刺史. 黃巢入長安，與鄜州李孝昌壇而坎牲，誓討賊，僖宗賢之，以為左武衛將軍，權知夏綏銀節度事. 次王橋，為巢所敗，更與鄭畋四節度盟，屯渭橋. 中和二年，詔為京城西面都統、檢校司空、同中書門下平章事. 俄進四面都統，權知京兆尹. 賊平，兼太子太傅，封夏國公，賜姓李. 嗣襄王煴之亂，詔思恭討賊，兵不出，卒. 以弟思諫代為定難節度使，思孝為保大節度、鄜坊凡翟等州觀察使，並檢校司徒、同中書門下平章事. 王行瑜反，以思孝為北面招討使，思諫東北面招討使. 思孝亦因亂取鄜州，遂為節度使，累兼侍中. 以老薦弟思敬為保大軍兵馬留後，俄為節度使.
白翎島
白翎島 (韓國語:백령도)，大韓民國仁川廣域市甕津郡之島也，位其郡之西北，口四千三百二十九.
胡霖
年十七，父歿於五河知縣任所，乃輟學. 翌年，求學於東瀛，入東京帝國大學. 宣統三年，歸國任上海《大共和報》日文譯|翻譯. 民國五年，創立《大公報》於北京. 八年，以記者赴巴黎採訪和會事宜. 十五年，任《大公報》總編. 三十四年，受命與會美國舊金山出席聯合國大會，並署《聯合國憲章》. 三十八年，以疾卒於上海，年六十.
莘莊驛 (國鐵車驛)
莘莊驛者，鐵道車驛也. 始築於宣統元年，今上海路政司属四級車驛也.
李璜
李璜，別名幼椿，號學純，又號八千. 光緒二十一年生，四川成都人也.
民國十二年，璜與曾琦、左舜生等創立中國青年黨於法國巴黎. 歷任青年黨外務部長、中央執行委員、國民參政會參政員.
三十四年，嘗以青年黨代表受命赴美舊金山署《聯合國憲章》. 三十六年，授行政院政務委員兼經濟部長，未就.
三十八年，從國府遷臺. 七十三年，總統蔣經國授璜為總統府資政. 八十年，以疾歿於台北，壽九十六.
分類:民國列傳
帛
帛、繒，絲織之物也. 蠶所吐曰絲，紡而織之，是爲帛.
古謂嫘祖始取絲織帛. 嫘祖，黃帝正妃也. 《通鑑外紀》曰：「西陵氏之女嫘祖為帝之妃，始教民育蠶，治絲蘿以供衣服. 」
華夏始治絲，萬邦貴之，以物來貿，所行之道，今人謂之絲路也.
縮、紬、緞、絹、綵、綾、羅、紈，皆帛也. 其織也異. 《釋名·釋綵帛》釋之.
呂乂
父常，送故將劉焉入蜀，值王路隔塞，遂不得還. 乂少孤，好讀書鼓琴. 初，昭烈定益州，置鹽府校尉，較鹽鐵之利，校尉王連請乂及南陽杜祺、南鄉劉幹等並為典曹都尉. 遷新都令、綿竹令，乃心隱恤，百姓稱之，為一州諸城之首. 遷巴西太守.
丞相諸葛亮連年出軍，調以諸郡，多不相救，乂募取兵五千人詣亮，慰喻檢制，無逃竄者. 徙漢中太守，兼領督農，供繼軍糧. 亮卒，累遷廣漢、蜀郡太守. 蜀郡一都之會，戶口眾多，又亮卒之後，士伍亡命，更相重冒，奸巧非一. 乂到官，為之防禁，開喻勸導，數年之中，漏脫自出者萬餘口. 後入為尚書，代董允為尚書令，眾事無留門無停賓. 乂歷職內外，治身儉約，謙靖少言，為政簡而不煩，號為清能；然持法刻深，好用文俗吏，故居大官，名聲損於郡縣. 延熙十四年卒. 子辰，成都令；雅，謁者.
評
《三國志》評曰：呂乂臨郡則垂稱，處朝則被損，亦黃、薛之流亞矣.
聯合國
聯合國，亦稱國際聯合，萬國之聯盟也. 旨在調和紛爭，維持太平，使百國共進、萬民樂生也.
構想
始一戰初息，以其禍大，故勝者創製國際聯盟，以弭兵禍. 然時世所限，終無實效，且起二戰，遂日廢.
自公元一九四二年，《聯合國共同宣言》起，同盟國皆以聯合國相稱. 及一九四三年，同盟國會德黑蘭，議定新盟之立. 美國總統羅斯福議名聯合國，遂用至今.
一九四四年，以戰局大定，中、英、美、法、蘇五國會於華盛頓敦巴頓橡樹園，於會草定聯合國今貌.
一九四五年四月廿五，各國復會於三藩市草憲，且邀及諸社，如國際獅子會. 六月廿六，五十國聯署《聯合國憲章》，合未與國波蘭之署，共五十一國初共憲章. 十月廿四，各國之民皆准行大法，立聯合國.
十二月，美國參眾兩院皆請聯合國設中於美國，一九四九年准行，翌年紐約市聯合國總部大樓竣，洛克菲勒資盟以八百五十萬成之.
今聯合國總部、安全理事會皆於紐約市. 瑞士日內瓦、奧地利維也納、肯雅內羅畢各有司駐.
行政
聯合國具六部，為大會、安全理事會、經濟及社會理事會、托管理事會、秘書處、國際法院.
聯合國同文六種. 初，立五國之所通，以其英美同文，四焉，曰漢語、英語、法語、俄語也；更取餘而泛用者，二焉，曰西班牙語、阿拉伯語. 文牘必具此六者. 而秘書處只行英法兩種，利行事也.
行難
聯合國本意在弭兵，而冷戰之世，美蘇法三國常力阻議決. 冷戰畢，始真用事於世.
近世聯合國盟軍恆出止戰禍，故軍用大增. 然強國力大，雖合天下之力無以制，以美國胡行為尤. 且夫列國之間，多尚獨行者，相盟而盟莫以必制. 故數有事而聯合國無力及. 例有盧旺達、達爾富爾之大屠、美國之征伊拉克、以色列之攻南黎巴嫩、各國之研製核武，皆違盟約，而無止也.
各國以盟無力，皆呼變法. 其中以增安全理事會常任理事，或削常任者權. 亦有以增盟之權，以制不肖之國者.
金門縣
金門縣，中華民國福建省之縣治也，括金門諸島，位臺海之西.
政區
下轄六鄉鎮：
氨基酸
氨基酸，或曰胺基酸者，朊之元也. 稟碳、氫、氮、氧之氣，或懷硫者. 氨基酸之紜紜，締成肽，謂脫水縮合，其間有結，曰共價鍵，如氫鍵、硫鍵、疏水鍵之屬，交纏成朊.
構
凡氨基酸，有機共價化合物也. 碳原子總各端，左右胺基（）、羧基（）拱之，上承氫原子，下附一側鏈，側鏈無定物，隨置共價基. 其至簡者，獨得氫原子，繁極者，可附苯基之儔. 化學式 ，其中為側鏈. 羧基能捐氫離子而成酸，殆類羧酸. 氨基酸以側鏈能附鹼，非盡呈酸.
布
布，織物也. 古人謂麻、紵、葛曰布. 後人不分，亦謂帛曰布.
典
分類:織物
大駱
惡來，為蜚廉之子，早卒，其有子曰女防. 女防生旁皋，旁皋生太幾，太幾生大駱，大駱生成與非子.
蜚廉又有子曰季勝，季勝生孟增，孟增居於皋狼而生衡父，衡父生造父，造父善禦，幸於周穆王，以功封趙. 晉六卿之趙氏乃為其後也.
大駱娶於申侯女，生子名成，繼犬丘邑，又有子曰非子，善養馬，為周王封於秦谷. 周厲王時，戎狄叛，滅犬丘大駱之族. 宣王立，用秦非子後秦仲為大夫，伐西戎，犬戎殺秦仲. 秦仲有五子，長子莊公. 宣王召莊公兄弟，付之七千兵卒，令其伐戎，敗之. 宣王乃復賜秦仲之子孫，及其先大駱犬丘之封內，並歸之有，以為西垂大夫.
分類:秦本紀
保定驛
保定驛者，鐵道車驛也. 今北京路政司屬一級車驛也. 北至豐臺驛凡一百三十五千米. 南至廣州驛凡兩千一百四八千米.
孔祥熙
孔祥熙者，字庸之，號子淵. 光緒六年生於山西太谷，祖籍山東曲阜，乃民國政治要人也. 妻宋靄齡，有子二人，曰令侃、令傑. 女二人，曰令儀、令俊.
光緒三十一年，赴美入耶魯大學. 又兩年，獲礦物學碩士銜歸國. 民國三年，孔氏與宋嘉澍之女靄齡婚於日本橫濱.
孔氏善理財，通經濟，長於貨幣之策. 十七年，國民政府肇建於南京. 遂歷任工商部長、實業部長、財政部長、中央銀行總裁、行政院副院長暨院長. 三十三年，國民參政員傅斯年劾其貪墨，乃辭財長職，孔氏之勢始衰. 三十六年，辭本兼各職，未幾，徙美長居. 五十六年，以心疾歿於紐約，壽八十六.
分類:民國列傳
上海南驛 (國鐵車驛)
上海南驛者，鐵道車驛也. 今上海路政司属一級車驛也.
Lsjbot
Lsjbot，維基大典機器人也. 至西曆二〇一四年七月，纂文逾二百七十萬矣. 其文量眾，三分一書於瑞典文維基大典，餘者纂於宿霧文維基大典及娃威娃威文維基大典.
分類:維基大典
蠶
華夏古有之. 《通鑑外紀》曰：「西陵氏之女嫘祖為帝之妃，始教民育蠶，治絲蘿以供衣服. 」《史記·夏本紀》曰：「桑土既蠶，於是民得下丘居土. 」
分類:昆蟲綱
朱家驊
朱家驊，清光緒十九年生，民國五十二年卒. 字騮先，浙江湖州人也. 其平生素慕德國政制，亦長於地質之學. 歷任中央研究院代院長、行政院暨考試院副院長、教育部長、交通部長等職. 朱氏嘗友陳果夫、陳立夫兄弟，及入，遂掌國民黨組織庶務. 時中央監察委員會秘書長王子壯稱：「蔣先生對於其幹部，似采牽制政策，果夫立夫組黨十年而有所組織，自然在黨中形成一大力量，朱騮先（家驊）來長組織，因其在學界政界均有相當之地位，故其措施不能悉循舊軌，於是下級衝突公然暴露，如河南、陝西、山東等省均因此而致工作於停頓，更談不上下級之健全. 」
根戶
根戶，或云極用者，或作司. 此職見於作業系統類優尼克斯者. 其亦電算用者也，然權至大，無不可爲事. 林納斯 、麥金塔 有之，微軟視窗亦有，然不謂「根」.
縮圖|井字，林納斯系統所以象其司也
據
分類:電腦
保定東驛
保定東驛者，高速鐵道車驛也. 今北京路政司屬一級車驛也. 有兩台，共六線.
譚延闓
譚延闓，清光緒六年生，民國十九年卒，幼名寶璐，字組庵，又字祖庵，組安，別號無畏，齋號. 湖南茶陵人也. 其人長於詩法、書法、槍法，時人稱之「譚三法」.
父譚鍾麟，官工部尚書、兩廣總督等職. 延闓少時，嘗遍覽群書，年十三，以神童名於鄉. 二十八年，赴長沙鄉試中舉人. 三十年，復中開封會試第一名會元. 七月，入殿試列二甲三十五名進士. 選翰林院庶吉士，尋授翰林院編修.
宣統元年，湖南士紳舉延闓為省咨議局議長. 三年，革命黨起事於武漢，天下震動. 延闓聞之乃響應革命，遂自立為湖南都督. 翌年，民國肇建，延闓入國民黨，並任湖南黨支部長. 民國二年，大總統袁世凱平國民黨「二次革命」. 未幾，罷延闓都督職.
五年，袁氏歿. 延闓乃潛湖南，復任湖南督軍兼省長，遂主湘省政事. 當是時，國務總理段祺瑞掌中樞，蓋以混一南北為己任. 六年，段氏逐延闓出湘，乃命張敬堯繼之. 十一年，從國民黨黨魁孫文南下廣州. 及北伐，任國民革命軍第二軍軍長暨國民黨中央常務委員. 十七年，國民黨人定鼎於南京，眾舉延闓為國民政府主席. 翌年，遷行政院院長. 十九年，延闓墮馬以疾卒於南京，年五十.
意
意，思也，志也.
佛教
佛法謂六根之一也. 《俱舍論》曰：「集起故名心，思量故名意，了別故名識. 」
意所觸者，法也，故亦謂法曰意塵. 其界謂曰意識界.
典
分類:基礎之文 分類:心理
巴拉頓湖
巴拉頓湖（匈牙利文：Balaton），位西匈牙利，國中至大湖也，號匈牙利之海.
地處高原，常年如春，水自扎拉河（Zala）入，道蕭運河（Sió）水出，東西七十七公里，南北十公里餘，方五百九十二公里，湖水淺清，至深十二點二米. 夏溫，冬凝.
日喀則市
日喀則市（藏文：གཞིས་ཀ་རྩེ་གྲོང་ཁྱེར།，原稱「年曲麥」或「年麥」）為中華人民共和國西藏自治區下轄地級市，面積179,903平方公里. 市人民政府駐桑珠孜區.
劉和
劉和者，其人有三.
彭羕
彭羕，字永年，漢廣漢人也. 身長八尺，容貌甚偉，姿性驕傲，多所輕忽，仕州不過書佐.
後有人讒於益州牧劉璋，璋髡鉗羕，為徒隸，會劉備入蜀，羕欲納說備，乃往見龐統. 統致之備，備以為奇數，令羕宣傳軍事，指授諸將，奉使稱意，識遇日加. 成都既定，備領益州牧，拔羕為治中從事. 羕起徒步，一朝處州人之上，形色囂然，自矜得遇滋甚. 諸葛亮累密言備，左遷羕為江陽太守，羕辭於是，收羕付有司，誅死.
國會議員
國會議員，代議國是于國會者也. 咸須選賢而得，倘失民心，則去耳. 任期不一，或少至三年，或多至八年.
醣類
醣類，或曰碳水化合物，廣布自然，常構之以碳、氫、氧三素，乃多羥基醛、酮及其縮聚、衍生之物也. 舊所言「碳水化合物」，乃以其質「Cn(H2O)n」；今知鼠李糖之醣非是質、甲醛之類合質非醣者，故所用日薄. 醣類，有單醣、二醣、多醣之類也. 其分子量較微之單醣、二醣者，常云之糖也；其分子量較著者，如澱粉、纖維素，雖無似醣之表，然其裏亦為多醣. 醣類，生物之能質也，遺傳物質之骨幹也. 澱粉之於植物，醣原之於動物，佇能以供其乏困；甲殼素之於外骨骼，纖維素之於細胞壁，築骨以守其柔弱. 遺傳焉，則核酸、輔因子之中堅；免疫焉，凝血、信導之連結. 醣類，食糧之本也.
史
「醣」義之字，始出於先秦，如「飴」者；至漢，而「𩛿」「餳」「餹」等並現. 「飴」「𩛿」者，謂軟醣也；「餳」「餹」者，謂軟糖也. 「𩛿」「餳」音xíng而「餹」音táng. 至六朝，始得「糖」形. 「醣」始見於民國，為化學翻譯而造，中國大陸以漢字簡化而為「糖」.
六四天安門事件
一九八九年春，中共前首胡耀邦薨，民遂聚天安門悼之. 旣聚，始求變法易制，然鄧氏不許，遂驅之以兵. 是爲「六四事件」，中共謂之「春夏之交政治風波」.
醣類
史
醣類之「醣」與「糖」殊，「糖」謂软糖，泛指甘而溶於水之有機化合物晶體，如果糖、麥芽糖及蔗糖；而醣類所函甚廣，無甜味者亦其屬也.
化學結構
天下之醣，莫不以單醣構之，是故單醣，醣類之基也. 單醣者，通式常如「(CH2O)n，」是書，有「H-(CHOH)x(C=O)-(CHOH)y-H」之結構，多羥基醛、酮也. 雖有甲醛、肌醇之非醣異類，通式蓋相符也.
夫二醣，兩分子單醣脫水縮合之所得，連以醣苷鍵，最簡之多醣也. 元初通式如「C12H22O11」是書，雖類繁而稀見，唯蔗糖、乳糖、麥芽糖三者所見甚廣. 二醣，亦細別之於還原性二醣與非還原性二醣，有無半縮醛羥基而有無變旋現象與還原性之異也.
夫多醣，單醣之長鏈者也. 單元數寡者，常謂之寡醣. 單元數巨之多醣，生物高分子者也，行貯能、建構之效於眾生. 其纖維素、甲殼素者，謂世間數極著之有機分子也.
醣化學
醣化學，屬有機化學，醣之化學性質及化學反應之科學也，亦延於醣酸之性. 其化學反應之首要者如下：
據
分類:化學
文件系統權限
凡作業系統類林納斯者，其權限於文有三：曰書，曰閱，曰行.
得書權者，方得書其文. 得閱權著，方得閱文. 得行權者，乃執算譜而令機器行之.
其用者，常代以數，若可閱曰四，可書曰二，可行曰一也. 複權者，乃加之，若可閱、可書者曰六；可閱、可書亦可行者，曰七.
受其權者亦有三焉：曰主，曰組，曰他. 主者，文之物主也. 組者，與之同組者是也. 他者，組未與之同者也.
據
分類:電腦
織
thumb|緞織圖. 上下爲經，左右爲緯，一經在十六緯之上，是謂綾也.
織，作布、帛之法也. 紡絲曰縷. 以縷交錯，排而密之，故能成布帛.
凡織布帛，其縷有經、緯. 《玉篇》曰：「經緯，以成繒帛也. 」其上下者，經也. 以杼持，左右引之，緯也.
織具，機、杼也. 《集韻》曰：「機以轉軸，杼以持緯. 」
要略
thumb|織人也.
織者，執縷而排于機上，謂之經. 引而出，有軸受之，又以杼持縷. 機、杼皆備，可以織矣.
初，分經爲上、下，其所以別者，織樣也. 縮、紬、緞、絹、綵、綾、羅、紈，其分皆異. 是故分經者，織之要領也.
經既分，引杼于上下之間，是爲緯. 而必以金擊之. 不擊，緯疏矣. 緯疏，則不能成布. 乃至緯密，可以成布矣.
周而復始，其織也密，是爲布、帛也. 凡織皆以此三法，唯其施力者異也. 古人以人力織，緩也. 今人以電驅機杼，急也，彈指可得布.
以一色之縷織，其布色也一. 以五彩之縷織，其布色也彩，謂之綵. 法蘭西有匠曰雅卡爾，作智慧織機，人與之穴片，自可織綵. 今日市賈之綵，則略皆出雅卡爾機也.
分類:紡織
劉和 (東漢)
漢郎中劉和，宗正虞子.
及瓚弒虞於薊，和同虞舊屬及烏桓，合袁紹潰瓚.
據
分類:漢列傳
武漢天河國際機場
武漢天河國際機場，乃華中機場之最，一九九五年竣，處漢口之郊，黃陂之域，北武漢市二十六公里，今有高速公路之市.
八部眾
八部衆曰：
分類:佛教
實
《孟子》云：「充實之謂美，充實而有光輝之謂大. 」
佛教
佛法云：「法離迷情，絕虛妄，云真實. 」其所謂真實者，梵文之𑖭𑖝𑖿𑖧也. 又云：「諸法真實之義有四種：一世流布真實義，世間之法，悉同其名，眾生見地即言是地，見火即言是火，終不言是水是風，乃至見苦終不言樂，見樂終不言苦，是雖於假名立相，然稱認皆同. 此為世流布真實義. 二方便流布真實義，世間有智之人，先以心意籌量，隨宜方便，造作經書論議以開導人，此為方便流布真實義. 三淨煩惱障真實義，聲聞緣覺是以無漏道破諸煩惱結業，得無礙智，此為淨煩惱障真實義. 四淨智慧障真實義，聲聞緣覺得無礙智，未能顯發中道之理，故名智慧障. 佛菩薩斷此障中道之理自然顯現，此為淨智慧障真實義. 見菩薩善戒經二. 」
泰西
泰西哲學之宗，希臘也. 希臘語謂實者曰ΑΛΗΘΕΣ，意謂「不藏焉」，而基督徒尤尚之. 蓋以基督之說，神，理也. 化而爲物，其形也人，其身也有死，謂之耶穌基督，此理之成實矣.
分類:基礎之文 分類:哲學
劉勳
劉勳者，其人有八：
天母西路
天母西路，臺灣臺北市天母地區東西幹道也，以磺溪橋接士林、北投二區. 曏美軍駐台，與今天母北路合為「𠃌」型之天母三路也. 今天母北路口以西者，故石牌三十六號路也，一九七十年代闢. 天母三路、石牌三十六號路，合而為天母西路. 一九九一年併為今名 ，長888公尺，寬28公尺. 沿途數內政部所劃之第三種商業區，昔天母商圈之跡也. 另有第三種住宅區、市場用地、廣場用地、公園用地、綠地用地.
標
（由東至西） （註:未及巷弄則於途）
界
天母西路繫天母及石牌，故屢以之定界.
垃圾車點
北市環保局於此 46號（16:30-16:40）、20號（16:41-16:51）、10號（16:52-17:00）、15號前（19:24-19:29）、87號前（19:30-19:35）、20號（21:15-21:20）清潔回收垃圾. .
袁胤
袁胤，漢左將軍術從弟也. 嘗奉命代周尚為丹陽太守，為孫策屬徐琨破而不可就. 及術死，胤懼曹操，遂率其婦及舊屬奔皖城，詣盧江太守劉勳，及策破勳，遷居吳郡.
複數
算
問曰：三實四虛（記曰「3+4i」）者何？
袁胤
據
分類:漢列傳
複數
算
答曰：立一平面，横實縱虛，曰複平面. 上有一點（「z」），横三縱四，即數三實四虛也. 以極坐標視之，徑五，角千分之九百二十七弧，謂模五，幅角千分之九百二十七（記曰「5e^{i0.927}」）. 模，亦曰絕對值（記曰「|z|」）.
又曰：虛負之同乎角負之，曰軛（記曰「」）.
欲求模：先合虛實之方，復開方之（記曰「」）（勾股定理，取z至原心(0,0)之距）.
求幅角：虛除實，求正切之逆（記曰「」）.
複數之四則，算之有法.
欲求和、差：虛實二部，各相加減，得數自明（記曰「」）.
欲求積：實乘實，減虛乘虛，餘為實，虛實互乘，和為虛（記曰「」）. 或模相乘為模，角相加為角（記曰「」）.
是以乘負一開方，同乎逆時轉一直角耳！
數軛相乘，為模之方耳（記曰「」）. 故倒數為模之方除軛（記曰「」）.
史
虛數之事，蓋自三次方程之解始. 三次方程，當何以解？自古以來，殆無善法. 疇人卡爾達諾知其解，然中有一弊，莫之能明. 即其解本當為實，然以之算，卻得負數開方 ，然負數豈有方根耶？
性
複數之集，乃域之屬矣.
複數域，乃實數域加元方為負一（「x^2=-1」）之偽解，故為實數域之代數引伸. 有代數基本定理云：「複多項式，必有複數解. 」，故複數域者，實數域之代數閉包也.
複數者，可以代數數之柯西序列定義之. 故複數域乃代數數域之拓撲閉包也.
秦侯
秦侯，嬴姓，秦氏，名未詳，秦非子之子，秦次君. 凡立十年，史載其事不詳，唯知其乃非子之子，其子為秦公伯. 秦侯十年，薨，秦公伯立.
父
秦非子
引據
《史記·卷五·秦本紀第五》
分類:秦本紀
秦公伯
秦公伯，贏姓，秦氏，周時秦君，秦侯之子. 凡立三年，史載其事未詳，略知其為秦侯與秦非子之後，子為秦仲. 公伯三年，薨，秦仲立.
子
秦仲
引據
《史記·卷五·秦本紀第五》
分類:秦本紀
紀靈
紀靈，漢袁術將也.
據
分類:漢列傳
湖北省
湖北省，中國之行省也，簡曰鄂，首府（亦稱省會）乃最大市邑武漢. 處長江中游，洞庭之北，因以為名. 初為楚地，漢隸諸荊州，宋為湖北路，清置湖北省. 方十八萬平方公里，口六千萬. 三峽工程亦築於湖北宜昌. 鄂乃漢地，亦有土家族、苗族.
地
是省處長江中游，洞庭之北，北臨豫陝，西之重慶，南及湘贛，東瀕皖地，方十八萬公里有奇，四川、北京、上海皆可達，為中國四方水陸通衢.
地呈西高東低之勢，江漢平原居其中. 西有武當、大巴、京、巫諸山，神農頂為華中高峰之至，立三千一百零五米. 大別山據東北，分鄂、皖、豫. 東南之幕府，為鄂贛之界. 三峽亦處其西. 神農架山深林密，嘗聞「野人」出沒其間，世人奇之. 武漢之暑亦舉國聞名.
武漢、襄樊、宜昌、荊州為大邑也.
史
是地為楚於春秋戰國之時. 至漢一統，分天下諸州，隸於荊州. 後南北二分，互爭此地，至隋、唐乃一，隸鄂州，故今略稱「鄂」. 宋定中原，乃置荊湖北路焉，簡為湖北路，乃得今名. 明同瀟湘之地共「湖廣」. 清康熙朝間，湖廣分治，得洞庭以北為湖北，乃得今域. 宣統三年，辛亥革命始於武漢武昌耳.
域
湖北者，轄地級市十二（中有副省級市一）、自治州一. 下市轄區卅五、縣級市廿四（中有直管市三）、縣卅七、自治縣二、林區一.
男色雞姦戲
男色雞姦戲者，交合戲之一種，伸陽陽合歡之道，男以陽具入男肛以淫戲，或行各種淫褻之事，以發觀者龍陽斷袖之欲求、激深邃黑暗之幻想. 以文字表現者，則曰男色小說.
劉封
劉封，本羅侯寇氏子，會劉備至荊州，以未有繼嗣，收養為子. 及備入蜀，自葭萌還攻劉璋，時封年二十餘，有武藝，氣力過人，將兵俱與諸葛亮、張飛等溯流西上，所在戰克. 益州既定，以封為副軍中郎將.
男色雞姦戲
自古好男色者不鮮，明時遂有男色小說《弁而釵》，以文字詳述色事，以幻想遁入深暗，貪戀男肛，淫邪至極.
劉封
初，璋遣扶風孟達副法正，各將兵二千人，使迎備，備因令達並領其眾，留屯江陵. 蜀平，以達為宜都太守. 建安二十四年，達將進攻上庸，備陰恐難獨任，乃遣封自漢中乘沔水下統達軍，與達軍會上庸. 上庸太守申耽舉眾降，遣妻子及宗族詣成都. 備加耽征北將軍，領上庸太守.
男色雞姦戲
自攝像機發明以降，遂有男色雞姦戲電影. 有名之俳優者如美國之比利海靈頓，文暗島氏之輩，日本亦有多田野數人、佐佐木淳平之輩.
劉封
自關羽圍樊城、襄陽，連呼封、達，令發兵自助. 封、達辭以山郡初附，未可動搖，不承羽命. 會羽覆敗，備恨之. 又封與達忿爭不和，封尋奪達鼓吹. 達既懼罪，又忿恚封，遂表辭備，率所領降魏. 魏文帝善達之姿才容觀，以為散騎常侍、建武將軍，封平陽亭侯. 合房陵、上庸、西城三郡為新都郡，以達領新城太守. 遣征南將軍夏侯尚、右將軍徐晃與達共襲封. 達與封書曰：「古人有言：『疏不間親，新不加舊』. 此謂上明下直，讒慝不行也. 若乃權君譎主，賢父慈親，猶有忠臣蹈功以罹禍，孝子抱仁以陷難，種、商、白起、孝己、伯奇，皆其類也. 其所以然，非骨肉好離，親親樂患也. 或有恩移愛易，亦有讒間其間，雖忠臣不能移於君，孝子不能變之於父者也. 勢利所加，改親為仇，況非親乎！故申生、衛伋、禦寇、楚建稟受形之氣，當嗣立之正，而猶如此. 今足下與漢中王，道路之人耳，親非骨血而據勢權，義非君臣而處上位，征則有偏任之威，居則有副軍之號，遠近所間也. 自立阿斗為太子已來，有識之人相為寒心. 如使申生從子輿之言，必為太伯；衛伋聽其弟之謀，無彰父之譏也. 且小白出奔，入而為霸；重耳逾垣，卒以克復. 自古有之，非獨今也. 」封拒絕.
申儀叛封，封破走還成都. 封既至，備責封之侵陵達，又不救羽. 諸葛亮慮封剛猛，易世之後終難制禦，勸備因此除之. 於是賜封死，使自裁. 封歎曰：「恨不用孟子度之言！」備為之流涕.
文字次陳
文字之次陳者，今謂之書寫方向. 乃書寫時筆之所行，有其三：曰下行、曰右行、曰左行也. 書至窮也提行，亦有其三：曰下提、曰右提、曰左提也. 左右行者惟下提爾：左行下提者，大食是也；右行下提者，今之歐書悉然. 而下行者左右提皆有之：左提者漢文如是，右提者蒙古如是. 爰復有其書，左右間兮，使所筆直下而弗遠提，耕如、織如，謂牛耕行，其古有也，而今棄之.
徐真
徐真者，漢|後漢吳郡富春人也.
真與孫堅相親，堅以妹妻真，生琨.
廖立
廖立字公淵，漢武陵臨沅人也.
劉備領荊州牧，辟立從事，年未三十，擢為長沙太守. 備入蜀，諸葛亮鎮荊土，孫權遣使通好於亮，因問士人皆誰相經緯者，亮答曰：「龐統、廖立，楚之良才，當贊興世業者也. 」
建安二十年，權遣呂蒙奄襲南三郡，立脫身走，自歸備. 備素識待之，不深責也，以為巴郡太守.
二十四年，備為漢中王，徵立為侍中. 後主襲位，徙長水校尉.
立本意，自謂才名宜為諸葛亮之貳，而更遊散在李嚴等下，常懷怏怏. 後丞相掾蔣琬至，立計曰：「軍當遠出，卿諸人好諦其事. 昔先帝不取漢中，走與吳人爭南三郡，卒以三郡與吳人，徒勞役更士，無益而還. 既亡漢中，使夏侯淵、張郃深入於巴，幾喪一州. 後至漢中使關侯身死無孑遺，上庸覆敗，徒失一方. 是羽怙恃勇名，作軍無法，直以意突耳，故前後數喪師眾也. 如向朗、文恭，凡俗之人耳. 恭作治中無綱紀；朗昔奉馬良兄弟，謂為聖人，今作長史，素能合道. 中郎郭演長，從人者耳，不足與經大事，而作侍中. 今弱世也，欲任此三人，為不然也. 王連流俗，苟作掊克，使百姓疲弊，以致今日. 」
琬具白其言於諸葛亮. 亮表立曰：「長水校尉廖立，坐自貴大，臧否群士，公言國家不任賢達而任俗吏，又言萬人率者皆小子也；誹謗先帝，疵毀眾臣. 人有言國家兵眾簡練，部伍分明者，立舉頭視屋，憤吒作色曰：『何足言！』凡如是者不可勝數. 羊之亂群，猶能為害，況立托在大位，中人以下識真偽邪？」於是廢立為民，徙汶山郡. 立躬率妻子耕殖自守.
立聞諸葛亮卒，垂泣歎曰：「吾終為左衽矣！」
後監軍姜維率偏軍經汶山，詣立，稱立意氣不衰，言論自若. 立遂終徙所. 妻子還蜀.
惡來
惡來，一作惡來革，商紂之臣，飛廉之子，以勇而聞.
傳
秦之先大業，乃帝顓頊苗裔. 大業助禹治水有功，舜賜姓曰嬴. 大業生大費，即伯益. 大費生二子：曰大廉、若木.
大廉有玄孫孟戲、中衍，中衍鳥身而人言. 殷帝太戊使為御而女妻之，故多奇功，乃封侯. 中衍之曾孫戎胥軒居於西戎之地，與戎人居之，傳與驪山女所生為中潏. 中潏在戎，保西垂，生飛廉，飛廉生惡來，為季勝之兄. 飛廉善走，惡來有力，父子俱效於殷紂. 周武王伐紂，殺惡來，時飛廉立壇於霍太山，得一石槨，棺上銘曰：帝令處父不於殷亂，賜爾石棺以華氏. 飛廉遂觸棺而死，葬霍太山. 其後非子立秦.
兄弟
季勝
其他
亦見於《封神演義》. 惡來與飛廉為紂之大夫，為二文臣，常圓滑，姜太公伐紂，二人欲降之，未從紂王征戰. 商亡，惡來與飛廉降，太公暫受其降. 及後，封神榜尚缺其二，太公以惡來與飛廉為奸臣，令人斬之，封其曰冰消瓦解之神.
後常以猛將謂之曰惡來也. 《三國演義》中魏武帝贊典韋曰「古之惡來」也.
引據
分類:秦本紀
分類:華夏神話
公孫瓚
漢前將軍公孫瓚，字伯圭，幽州遼西令支人也.
諸雄結怨
是時，瓚從弟越與孫堅攻袁紹使周昂，不勝，越為流矢所中死. 瓚怒曰：「余弟死，禍起於紹. 」遂出軍屯磐河，將以報紹. 紹懼，以所佩勃海太守印綬授瓚從弟範，遣之郡，欲以結援. 範遂以勃海兵助瓚，破青、徐黃巾，兵益盛，瓚狀袁紹十罪，遂進軍界橋. 遂舉兵與紹對戰，紹不勝. 以嚴綱為冀州，田楷為青州，單經為兗州，置諸郡縣. 紹軍廣川，令將麴義先登八百潰瓚三萬騎，斬綱. 瓚軍敗走勃海，與範俱還薊，於大城東南築小城，與虞相近，稍相恨望.
虞懼瓚為變，遂舉兵襲瓚，瓚部曲散外，不得戰，虞兵不曉戰，又愛民屋，瓚焚之，遂募百兵潰虞，生獲虞於居雍，誣斬之，先天子遣使者段訓封邑遷職，瓚脅之，遂為前將軍，自號幽州刺史，遂驕矜，恃其才力，不恤百姓，記過忘善，睚眥必報，州里善士名在其右者，必以法害之. 及虞舊屬鮮于輔等欲報，縱合袁紹潰瓚. 瓚軍將敗，數不救，乃還築易京固守.
自據覆亡
建安四年，紹悉軍圍之. 瓚遣子求救於黑山賊，复欲自將突騎直出，傍西南山，擁黑山之眾，陸梁冀州，橫斷紹後. 又從寵信長史關靖之諫，遂止不出.
救至，欲內外擊紹. 遣人與子書，刻期兵至，舉火為應. 紹侯者得其書，如期舉火. 瓚以為救兵至，遂出欲戰. 紹設伏擊，大破之，復還守. 紹為地道，突壞其樓，稍至中京. 瓚自知必敗，盡殺妻子，乃自焚，為紹兵取首.
據
分類:漢列傳
貶值
眨值，通曰貨幣貶值，一類泉幣之價跌也，又以他諸泉幣度價，市而趨賤，貶也.
貶值者，非通脹，乃弱市買之力也.
貶值者，以眾輕幣易萬幣，又以少萬幣易輕幣，損入口而利出口也.
世父
世父，嬴姓，趙氏，世謂公子世父，秦莊公長子，襄公之兄. 先是，莊公居於先祖故地西犬丘，生子三，長曰世父. 世父曰：「西戎殺我祖仲，我不殺戎王，遂不敢入城以居. 」，於是帥師伐戎，位於弟襄公.
祖
秦仲
父
秦莊公
引據
《史記·秦本紀》
分類:秦列傳
劉勳子臺
據
分類:漢列傳
去文之令
去文者，優尼克斯系統之令也. 是令行於林納斯可也，行於麥金塔亦可也. 發令者或加之以 ，或以. 若以 加之，則甚危. 誤刪者時而有之.
據
分類:軟體
劉琰
生平
劉備在豫州，辟為從事，以其宗姓，有風流，善談論，厚親待之，遂隨從周旋，常為賓客. 備定益州，以琰為固陵太守. 後主立，封都鄉侯，班位每亞李嚴，為衛尉中軍師後將軍，遷車騎將軍，然不豫國政，但領兵千餘，隨丞相諸葛亮諷議而已. 車服飲食，號為侈靡，侍婢數十，皆能為聲樂，又悉教誦讀《魯靈光殿賦》.
琰失志慌惚. 十二年正月，琰妻胡氏入賀太后，太后令特留胡氏，經月乃出. 胡氏有美色，琰疑其與後主有私，呼卒五百撾胡，至於以履捕面，而後棄遣. 胡具以告言琰，琰坐下獄，有司議曰：「卒非撾妻之人，面非受履之地. 」琰竟棄市. 自是大臣妻母朝慶遂絕.
丙加加
丙加加，俗曰C++，電腦語言是也.
分類:編程語言
蘇美
蘇美（阿卡德語：𒋗𒈨𒊒，音šumeru收蔑柳），西亞兩河古國，亦國之種人也. 其人自名烏首（蘇美文：𒊕𒈪sag̃-gíg）. 國立於西曆前五千餘年，滅乎前一千四百餘年. 其文楔形，商業極興.
秦竫公
秦竫公，一作靜公，又作靖公，嬴姓，秦氏，諱靜，春秋時秦太子. 秦文公之子，未立而薨. 文公四十八年，薨，諡曰竫，文公以孫為嗣. 越二年，文公薨，孫立，是為憲公.
引據
《史記·卷五·秦本紀第五》
分類:秦本紀
周潔
周潔者，中華人民共和國上海人也，事舞蹈、演藝.
影視
分類:優伶 分類:上海市列傳
太平清領道
太平清領道者，古奇書也.
傳後漢術士于吉曾於漢順帝時入山採藥，忽見有書浮于水. 取而觀之，名太平青領道，凡百餘卷，皆治病之方術.
徐矯
徐矯者，漢|後漢吳郡富春人，徐夫人兄也.
父琨卒，嗣廣德侯. 助討山越，拜偏將軍，先夫人卒. 無子，弟祚襲爵.
徐祚
徐祚者，漢|後漢吳郡富春人，徐夫人弟也.
兄矯卒，嗣爵廣德侯. 以戰功至蕪湖督、平魏將軍.
遁甲天書
遁甲天書者，古奇書也.
傳後漢術士左慈於峨嵋山中學道三十年，忽聞石壁中有聲呼其名；及視則又不見，如此數日. 忽有天雷震碎石壁，慈得天書三卷，名曰『遁甲天書』.
此書上卷名『天遁』，中卷名『地遁』，下卷名『人遁』. 天遁能騰雲跨風，飛升太虛；地遁能穿山透石；人遁能雲游四海，藏形變身，飛劍擲刀，取人首級.
徐琨
漢廣德侯徐琨，漢吳郡富春人也.
父真，與孫堅相親，堅以妹妻真，生琨.
琨少仕州郡，漢末擾亂，去吏.
隨堅征伐有功，拜偏將軍. 堅薨，隨孫策討樊能、于糜等於橫江，擊張英於當利口. 而船少，欲駐軍更求. 琨母時在軍中，謂琨曰：「恐州家多發水軍來逆人，則不利矣，如何可駐邪？宜伐蘆葦以為泭，佐船渡軍. 」琨言之與策，策即行之. 眾悉俱濟，遂破英，擊走笮融、劉繇，事業克定. 策表琨領丹楊太守，會吳景委廣陵來東，復為丹楊守. 琨以督軍中郎將領兵，從破廬江太守李術，封廣德侯，遷平虜將軍. 從討黃祖，中流矢卒.
琨生徐夫人，聘孫權以為妃.
藍潔瑛
藍潔瑛者，香港人也，一九六三年四月廿七日生. 事演藝，號「靚絕五臺山」.
分類:優伶 分類:香港列傳
中華雄立宇宙間
中華雄立宇宙間者，中華民國暨中華帝國之國歌也，頒於民國四年.
詞
民國四年十二月十二日，袁世凱欲稱帝，嘗易「共和五族」為「勳華揖讓」：
參
分類:民國紀事 分類:中華歌曲 分類:國歌
三劍客
《三劍客》，法蘭西小說，大仲馬撰於一八四四年. 又譯名《俠隱記》、《三槍俠》、《三銃士》耳.
主角
分類:法國小說
獨樂
《獨樂》，俗名孤獨搖滾，日本漫畫也，日人濱路晶畫之，平成三十年初版；令和四年，動畫出.
王世杰
王世杰，字雪艇. 光緒十七年生，湖北武昌府崇陽縣人也. 其少時嘗留洋，諳熟泰西律法，亦善文教. 抗戰中，王氏以蔣中正之幕僚長贊襄機務於中樞. 民國三十四年，授外交部長. 時中蘇邊釁頻生，王氏乃赴蘇署《中蘇友好同盟條約》，並予外蒙以獨立. 三十七年三月，授中央研究院院士銜. 十二月，辭外長職. 翌年，王氏從國府播遷於臺，任總統府秘書長. 五十一年，中央研究院院長胡適歿，遂繼任之. 六十九年，王氏以疾卒於台北，壽九十.
分類:民國外使列傳
張良
漢留文成侯張良，字子房，其先韓人也.
楊儀
楊儀字威公，漢襄陽人也.
張良
秦滅韓，良悉以家財求客刺秦王，為韓報仇，以大父、父五世相韓故. 得力士，為鐵椎狙擊博浪沙中，誤中副車. 秦求賊甚急. 良乃更名姓，亡匿下邳. 嘗游下邳圯上，有老父墮履圯下，謂良曰︰「孺子，下取履. 」良取履跪履之. 父以足受，笑曰︰「孺子可教矣. 」出一編書，曰︰「讀此則為王者師矣. 」視其書，乃太公兵法也.
楊儀
建安中，為荊州刺史傅群主薄，背群而詣襄陽太守關羽. 羽命為功曹，遣奉命西詣劉備. 備與語論軍圍計策，政治得失，大悅之，因辟為左將軍兵曹掾. 及備為漢中王，拔儀為尚書. 備稱尊號，東征吳，儀與尚書令劉巴不睦，左遷弘農太守.
張良
沛公略地下邳，拜良為廄將，說項梁立韓公子成為王，良為韓申徒，項王不遣成之國，殺之彭城. 良間行歸漢，漢王以良為成信侯，漢六年封功臣，高帝曰：「運籌策帷幄中，決勝千里外，子房功也. 」封為留侯，乃學辟穀道，引輕舉，高帝崩，後八年卒，諡文成侯.
據
分類:漢列傳 分類:基礎之文
楊儀
建興三年，丞相諸葛亮以為參軍，署府事，將南行. 五年. 隨亮漢中. 八年，遷長史，加綏軍將軍. 亮數出軍，儀常規畫分部，籌度糧穀，不稽思慮，斯須便了. 軍戎節度，取辦於儀. 亮深惜儀之才幹，憑魏延之驍勇，常恨二人之不平，不忍有所偏廢也. 十二年，隨亮出屯谷口. 亮卒於敵場.
儀既領軍還，又誅討延，自以為功勳至大，宜當代亮秉政，呼都尉趙正以《周易》筮之，卦得《家人》，默然不悅. 而亮平生密指，以儀性狷狹，意在蔣琬，琬遂為尚書令、益州剌史. 儀至，拜為中軍師，無所統領，從容而已. 十三年，廢儀為民，徒漢嘉郡. 儀至徒所，復上書誹謗，辭指激切，遂下郡收儀. 儀自殺，其妻子還蜀.
凱莉·普雷斯頓
凱莉·普雷斯頓者，美國夏威夷州檀香山人也，一九六二年十月十三日生. 事演藝，夫為約翰·屈伏塔.
鳳凰
鳳凰，一作鵬皇，神鳥也，亦稱朱鳥、丹鳥、火鳥、鵾雞、不死鳥、火之鳥、長生鳥、火烈鳥. 鳳者雄，凰者雌. 鳳凰齊飛，吉祥之兆也.
形態
按《爾雅·釋鳥》郭璞註：「雞頭、燕頷、蛇頸、龜背、魚尾、五彩色，高六尺許」. 「出于東方君子之國，翺翔四海之外，過昆倫，飲砥柱，濯羽弱水，莫宿風穴，見則天下安甯. 」. 身被字紋，《山海經·圖贊》：「首文曰德，翼文曰順，背文曰義，腹文曰信，膺文曰仁. 」
鳳鳴
鳳凰雄鳴曰即即，雌鳴曰足足，雌雄和鳴曰鏘鏘. 鳳鳴如簫笙，音如鍾鼓.
原本
按寧夏大學馮玉濤考證，鳳凰維孔雀. 孔，大也. 孔雀即大雀，飛禽之最大者也. 先民崇拜孔雀，焉乃以爲神，爲司鳳之王，鳳王是也. 孔雀見於滇，幹欄建築之鄉，而水稻所自也.
吳大帝徐夫人
祖父真與孫堅相親，堅以妹妻真，生琨，琨生夫人.
初適同郡陸尚. 尚卒，為討虜將軍在吳，聘以為妃，使母養子登. 後權遷移，以夫人妒忌，廢處吳.
積十餘年，權為吳王及即尊號，登為太子，群臣請立夫人為后，帝意在步氏，不許. 以疾卒.
李嚴
李嚴字正方，漢南陽人也.
嚴少為郡職吏，以才幹稱. 荊州牧劉表使歷諸郡縣.
曹操入荊州，嚴宰秭歸，遂西詣蜀，劉璋以為成都令，復有能名.
廿三年，盜賊起事，合聚部伍數萬人，到資中縣. 時備在漢中，嚴不更發兵，但率將郡士五千人討之，斬賊. 又越雋夷率高定遣軍圍新道縣，嚴馳往赴救，賊皆破走. 加輔漢將軍，領郡如故.
章武二年，帝征嚴詣永安宮，拜尚書令.
三年，帝疾病，嚴與諸葛亮並受遺詔輔少主；以嚴為中都護，統內外軍事，留鎮永安.
建興元年，封都鄉侯、假節、加光祿勳.
四年，轉前將軍. 以諸葛亮欲出軍漢中，嚴當知後事，移屯江州，留護軍陳到駐永安，皆統屬嚴. 嚴與孟達書曰：「吾與孔明俱受寄託，憂深責重，思得良伴. 」亮亦與達書曰：「部分如流，趨舍罔滯，正方性也. 」其見貴重如此.
八年，遷驃騎將軍. 以曹真欲三道向漢川，亮命嚴將二萬人赴漢中. 亮表嚴子豐為江州都督督軍，典為後事. 亮以明年當出軍，命嚴以中都護署府事. 嚴改名為平.
九年春，亮軍祁山，平催督運事. 秋夏之際，值天霖雨，運糧不繼，平遣參軍狐忠呼亮來還；亮承以退軍. 平聞軍退，乃更陽驚，說「軍糧饒足，何以便歸！」欲以解己不辦之責，顯亮不進之愆也. 又表帝曰：「軍偽退，欲以誘賊與戰. 」亮具出其前後手筆書疏本末，平違錯章灼. 平辭窮情竭，首謝罪負. 於是亮與平曰：「自先帝崩後，平所在治家，尚為小惠，安身求名，無憂國之事. 臣當北出，欲得平兵以鎮漢中，平窮難縱橫，無有來意，而求以五郡為巴州刺史. 去年臣欲西征，欲令平主督漢中，平說司馬懿等開府辟召. 臣知平鄙情，欲因行之際逼臣取利也，是以表平子豐督主江州，隆崇其遇，以取一時之務. 平至之日，都委諸事，群臣上下皆怪臣待平之厚也. 正以大事未定，漢室傾危，代平之短，莫若褒之. 然謂平情在於榮利而已，不意平心顛倒乃爾. 若事稽留，將致禍敗，是臣不敏，言多增咎. 」乃廢平為庶民，徒梓潼.
十二年，平聞亮卒，發病死.
瑪麗蓮·夢露
瑪麗蓮·夢露者，美國加利福尼亞州洛杉磯人也，原名諾瑪·簡·莫滕森，一九二六年六月一日生. 事演藝.
分類:優伶 分類:加利福尼亞州列傳
同素異構體
同素異構體，又名同素異形體，同元素、構不同之單質也. 理、化性質異. 碳者有之：云鑽石、石墨兩者，皆為碳，而形性各異. 弗化合物也.
例
碳者，如下： 氧者，有五： 磷者：
分類:化學
伊莉莎白·泰勒
伊莉莎白·泰勒者，英國倫敦人也，一九三二年二月廿七日生. 事演藝，出演《埃及艷后》之克里奧巴特拉七世.
劉曄
魏大鴻臚東亭景侯劉曄字子揚，漢淮南成人，漢光武子阜陵王延後也.
早年
父普，母脩，產渙及曄. 渙九歲，曄七歲，而母病困. 臨終，戒渙、曄以「普之侍人，有諂害之性. 身死之後，懼必亂家. 汝長大能除之，則吾無恨矣. 」曄年十三，謂兄渙曰：「亡母之言，可以行矣. 」渙曰：「那可爾！」曄即入室殺侍者，徑出拜墓. 舍內大駕，白普. 普怒，遣人追曄. 曄還拜謝曰：「亡母顧命之言，敢受不請擅行之罰. 」普心異之，遂不責也. 汝南許劭名知人，避地揚州，稱曄有佐世之才.
揚士多輕俠狡桀，有鄭寶、張多、許乾之屬，各擁部曲. 寶最驍果，才力過人，一方所憚. 欲驅略百姓越赴江表，以曄高族名人，欲強逼曄使唱導此謀. 曄時年二十餘，心內憂之，而未有緣. 會太祖遣使詣州，有所案問. 曄往見，為論事勢，要將與歸，駐止數日. 寶果從數百人齎牛酒來候使，曄令家僮將其眾坐中門外，為設酒飯；與寶於內宴飲. 密勒健兒，令因行觴而斫寶. 寶性不甘酒，視候甚明，觴者不敢發. 曄因自引取佩刀斫殺寶，斬其首以令其軍，云：「曹公有令，敢有動者，與寶同罪. 」眾皆驚怖，走還營. 營有督將精兵數千，懼其為亂，曄即乘寶馬，將家僮數人，詣寶營門，呼其渠帥，喻以禍福，皆叩頭開門內曄. 曄撫慰安懷，咸悉悅服，推曄為主.
劉曄睹漢室漸微，己為支屬，不欲擁兵，遂委其部曲與廬江太守劉勳. 勳怪其故，曄曰：「寶無法制，其眾素以鈔略為利，僕宿無資，而整齊之，必懷怨難久，故相與耳. 」時孫策惡勳，遣使卑辭厚幣，以書說勳. 勳信之，又得策珠寶、葛越，喜. 外內盡賀，而曄獨否. 勳問其故，對曰：「上繚雖小，城堅池深，攻難守易，不可旬日而舉，則兵疲於外，而國內虛. 策乘虛而襲我，則後不能獨守. 是將軍進屈于敵，退無所歸. 若軍必出，禍今至矣. 」勳不從. 興兵伐上繚，策果襲其後. 勳及曄遂奔曹操.
群雄逐鹿
操至壽春，時廬江界有山賊陳策，眾數萬人，臨險而守. 曄曰：「策等小豎，因亂赴險，遂相依為強耳，非有爵命威信相伏也. 往者偏將資輕，而中國未夷，故策敢據險以守. 今天下略定，後伏先誅. 夫畏死趨賞，愚知所同，故廣武君為韓信畫策. 謂其威名足以先聲後實而服鄰國也. 豈況明公之德，東征西怨，先開賞募，大兵臨之，令宣之日，軍門啟而虜自潰矣. 」操笑曰：「卿言近之!」遂遣猛將在前，大軍在後，至則克策，如曄所度. 操還，辟曄為司空倉曹掾.
操與袁紹相持于官渡，未能勝之. 曄獻一霹靂車圖紙，破袁軍之土山.
三國鼎立
操征張魯，轉曄為主簿. 曄策魯可克，加糧道不繼，雖出，軍猶不能皆全，馳白操：「不如致攻. 」遂進兵，多出弩以射其營. 魯奔走，漢中遂平. 曄進言教操討益州劉備，操不從，大軍遂還. 曄自漢中還，為行軍長史，兼領軍.
延康元年，蜀將孟達率眾降. 達有容止才觀，文帝甚器愛之，使達為新城太守，加散騎常侍. 曄以為「達有苟得之心，而恃才好術，必不能感恩懷義. 新城與吳、蜀接連，若有變態，為國生患. 」文帝竟不易，後達終於叛敗.
吳蜀干戈
備軍敗退，吳禮敬轉廢，帝欲興眾伐之，曄以為「彼新得志，上下齊心，而阻帶江湖，必難倉卒. 」帝不聽. 五年，幸廣陵泗口，命荊、楊州諸軍並進. 會群臣，問：「權當自來不?」曄曰：「彼謂陛下欲以萬乘之重牽己，而超越江湖者在於別將，必勒兵待事，未有進退也. 」大駕停住積日，權果不至，帝乃旋師. 雲「卿策之是也. 當念為吾滅二賊，不可但知其情而已. 」
晚年
明帝即位，進爵東亭侯，邑三百戶. 遼東太守公孫淵奪叔父位，擅自立，遣使表狀. 曄以為公孫氏漢時所用，遂世官相承，水則由海，陸則阻山，故胡夷絕遠難制，而世權日久. 今若不誅，後必生患. 若懷貳阻兵，然後致誅，於事為難. 不如因其新立，有黨有仇，先其不意，以兵臨之，開設賞募，可不勞師而定也. 」後淵競反.
中領軍楊暨，帝之親臣，又重曄，持不可伐蜀之議最堅，每從內出，輒過曄，曄講不可之意. 後暨從駕行天淵池，帝論伐蜀事，暨切諫. 帝曰：「卿書生，焉知兵事！」暨謙謝曰：「臣出自儒生之末，陛下過聽，拔臣群萃之中，立之六軍之上，臣有微心，不敢不盡言. 臣言誠不足採，侍中劉曄先帝謀臣，常曰蜀不可伐. 」帝曰：「曄與吾言蜀可伐. 」暨曰：「曄可召質也. 」詔召曄至，帝問曄，終不言. 後獨見，曄責帝曰：「伐國，大謀也，臣得與聞大謀，常恐瞇夢漏洩以益臣罪，焉敢向人言之？夫兵，詭道也，軍事未發，不厭其密也. 陛下顯然露之，臣恐敵國已聞之矣. 」於是帝謝之. 曄見出，責暨曰：「夫釣者中大魚，則縱而隨之，須可製而後牽，則無不得也. 人主之威，豈徒大魚而已！子誠直臣，然計不足採，不可不精思也. 」暨亦謝之.
或惡曄於帝曰：「曄不盡忠，善伺上意所趨而合之. 陛下試與曄言，皆反意而問之，若皆與所問反者，是曄常與聖意合也. 復每問皆同者，曄之情必無所復逃矣. 」帝如言以驗之，果得其情，從此疏焉，曄遂發狂.
曄在朝，略不交接時人. 或問其故，曄答曰：「魏室即阼尚新，智者知命，俗或未鹹. 僕在漢為支葉，于魏備腹心，寡偶少徒，於宜未失也. 」太和六年，以疾拜太中大夫. 有間，為大鴻臚，在位二年遜位，複為太中大夫，憂薨. 諡曰景侯.
軼事
《魯肅傳》言「劉子揚與肅友善」，子揚諫肅投鄭寶，然曄為寶所疆使，曄拒之，弒其使，梟寶首，與魯肅故事異也. 雖言劉子揚與魯肅友善，然劉曄字子揚，《魯肅傳》言「子揚」非「曄」，故此疑也.
長平之戰
長平之戰者，戰國時秦趙為奪上黨而爭於長平之大戰也.
秦昭王四十七年，秦使左庶長王齕攻韓，取上黨. 上黨民走趙. 趙軍長平，以按據上黨民. 四月，齕因攻趙. 趙使廉頗將. 趙軍士卒犯秦斥兵，秦斥兵斬趙裨將茄. 六月，陷趙軍，取二鄣四尉. 七月，趙軍築壘壁而守之. 秦又攻其壘，取二尉，敗其陣，奪西壘壁. 廉頗堅壁以待秦，秦數挑戰，趙兵不出.
趙孝成王數以為讓. 而秦相應侯又使人行千金於趙為反間，曰︰「秦之所惡，獨畏馬服子趙括將耳，廉頗易與，且降矣. 趙王既怒廉頗軍多失亡，軍數敗，又反堅壁不敢戰，而又聞秦反間之言，因使趙括代廉頗將以擊秦. 秦聞馬服子將，乃陰使武安君白起為上將軍. 而王齕為尉裨將，令軍中有敢泄武安君將者斬.
趙括至，則出兵擊秦軍. 秦軍佯敗而走，張二奇兵以劫之. 趙軍逐勝，追造秦壁. 壁堅拒不得入，而秦奇兵二萬五千人絕趙軍後，又一軍五千騎絕趙壁間，趙軍分而為二，糧道絕. 而秦出輕兵擊之. 趙戰不利，因築壁堅守，以待救至. 秦昭王聞趙食道絕，王自之河內，賜民爵各一級，發年十五以上悉詣長平，遮絕趙救及糧食. 至九月，趙卒不得食四十六日，皆內陰相殺食. 來攻秦壘，欲出. 為四隊，四五復之，不能出.
其將軍趙括出銳卒自搏戰，秦軍射殺趙括. 括軍敗，卒四十萬人降武安君. 武安君計曰︰「前秦已拔上黨，上黨民不樂為秦而歸趙. 趙卒反覆. 非盡殺之，恐為亂. 」乃挾詐而盡坑殺之，遺其小者二百四十人歸趙. 前後斬首擄四十五萬人. 趙人大震，自是一蹶不振.
涿郡
涿郡者，漢時郡也.
置郡於高祖，治於涿县其所辖境，今北京市房山區之南，河北省易縣、保定市清苑區之东，安平、河間之北，霸州、任丘之西也.
三國時，魏黄初中易為范陽.
隋大业初，撤涿郡，置幽州，治於蓟县其所辖者，今北京市、河北省廊坊市之霸州市、天津市海河之北，蓟運河之西，赤城逐鹿諸縣之東也.
煬帝时開永濟渠，南達於河，北通至此.
唐時武德初，復名幽州. 自此，涿郡不復存焉.
然后世有人，以此表述敘籍.
時過境遷，涿郡用名凡幽州也、燕京也、大都也、北平也、而至今北京也.
蕭何
漢酇文終侯蕭何，秦沛人也.
為沛主吏掾，數以吏事護劉邦. 邦起為沛公，何嘗為丞督事. 沛公至咸陽，諸將爭走金帛財物之府，何獨收秦丞相御史律令圖書臧之. 沛公先定秦，項羽後至. 立沛公為漢王.
漢王怒，欲攻項羽，何諫之曰︰「願大王王漢中，養其民以致賢人，收用巴蜀，還定三秦，天下可圖也. 」漢王就國，以何為丞相. 何進韓信，以為大將軍，東定三秦，何以丞相留收巴蜀，使給軍食.
漢五年，漢王即皇帝位，以何功最盛，先封為酇侯，位次第一，賜帶劍履上殿入朝. 不趍陳豨反，上至邯鄲，使使拜丞相為相國. 孝惠二年，薨，諡文終侯.
保定公交
保定公交者，保定大眾運輸之公車也. 城區有線凡一百九四條，分屬保定公交總公司及保運集團也. 另有無軌電車兩路 ，城際路若干. 縮圖|一〇一路
蕭何
據
分類:漢列傳 分類:基礎之文
保定公交
路號
一至九九者，路定線也.
一百餘者，原市郊線也.
二百餘者，學生線也.
五百餘者，保定公交之徐水線也.
六百餘者，保運各驛駐車線之城际線也.
九百餘者，保運直達線或無軌電車線也.
銅雀臺
據《三國志》，曹操於建安十五年冬作銅雀臺. 操並發十二月己亥令.
據《三國演義》，曹操於後漢建安十二年征北方還. 當晚，操於冀州城東角樓上與荀攸憑欄仰觀天文. 忽見一道金光從地而起. 攸曰：「此必有寶於地下. 」操下樓令人隨光掘之. 從人於金光處，掘出一銅雀. 操問攸曰：「此何兆也？」攸曰：「昔舜母夢玉雀入懷而生舜. 今得銅雀，亦吉祥之兆也. 」操大喜，遂命作高臺以慶之. 乃即日破土斷木，燒瓦磨磚，築銅雀臺於漳河之上. 約計一年而工畢.
操少子曹植進曰：「若建層臺，必立三座：中間高者，名為銅雀；左邊一座，名為玉龍；右邊一座，名為金鳳. 更作兩條飛橋，橫空而上，乃為壯觀. 」操曰：「吾兒所言甚善. 他日臺成，足可娛吾老矣！」
評
《三國演義》更載詩一首，單指那銅雀：
星文方向南中指，
金寶旋從北地生.
羅摩衍那
thumb|300px|手刃王于 《》，文史詩. 與《》齊名. 傳爲作.
降世
曰：「嗟乎！，聖賢可謂有？」對曰：「可. 苗裔，其名. 」故造頌二萬四千，頌其德.
者，國王. 王無後，國無儲君，諸侯皆慍. 王曰：「咨！爾，朕聞爾等名於天地、通於道德、精於神通. 今命爾等行祈子之術，欽哉！」對曰：「唯唯. 」是故舉國責之，行法術，祭天神.
，鬼也，法力滔天，天神亦懼之. 爾時，衆天神在暨處，訴王於二大神，曰：「咈哉！橫行天下，寇賊姦宄，何紛然其擾也！民墜塗炭，我等亦被其害. 請即殛之，帝其念哉！」曰：「吁！我知之. 王有罪，不容於世. 雖然，吾等天神，性遠干戈，不之能敵. 有王名，不邇聲色，不殖貨利，彰信兆民. 予將轉世，爲其子，名，以人身攻彼，克之可也. 」是故化爲人形，謂曰：「都！爾王明明，德昭於天. 賜爾神糜，飲之可得子. 」王聞其聲，稽首再拜，乃取神糜，分與諸后. 諸后飲之，少頃，皆有孕，故生四王子，而爲長.
見放山林
時，老|耄. 古制，王耄，傳位與子，隱居山林. 王曰：「！朕耄. 明日，月宿，天象大吉. 汝巽朕位，欽哉！」辭讓與弟，王固命之，再三辭而受.
，母也. 昔，戰于，從之. 王車軸折，將傾，以將指塞輪穴，王乃免死. 王曰：「咨！，微汝，朕命不存焉. 汝但有二願，朕必諾之. 」未言.
聞嫗言，心不能平，乃謁王，謂曰：「王！昔王諾妾二願，妾語王：其一者，願王傳位與. 二者，願王流于山林，十有四年不允其歸矣. 」王聞之，勃然變色曰：「於乎！嗣，國本也. 況今諸侯咸至，衆皆悅服. 廢長立幼，未聞也. 欽明，昭若日月，而無辜放之，厲也，萬民其罹. 朕耄，無復他求，但願萬邦咸寧，百姓和睦. 汝所欲者，凶也. 朕從之，上何顏見鬼神？下何顏見黎民？其三思哉！其三思哉！」不服，乃固請曰：「王昔謂妾曰：『但有二願，必諾之. 』今妾請于王，王弗從，此失信于妾也. 妾聞之：『王者，以信服人. 』王失信于妾，猶失信于民. 王既失信，焉能服衆？是故王必廢而立也. 」王默. 因詔廢立之事與.
聞詔，知爲之計，而泰然曰：「王欲傳位與吾，吾請讓與弟. 今王欲廢吾而立吾弟，正合乎吾夙願矣！」乃謂王曰：「臣也，以臣而事君，雖死可也，何畏流哉！王既諾吾母，敢不赴湯蹈火而從之？臣即散私財與民，盡棄絲|紈縠，緦服蓬頭，與木石居，與鹿豕遊，雖十四年而不怨，以報王恩. 雖然，臣妻年少，不堪流放之苦，臣請赦之. 」聞其言，泣曰：「妾身既已許君，君今適山林，妾安能不從？君欲獨往，是棄妾也. 妾爲君棄，焉能再醮乎？唯一死以明志耳！」故欲自盡. 急止之曰：「非吾欲棄汝，蓋此去十數年，其苦不堪言，吾不忍汝共之. 今汝志既明，吾夫婦當同患難. 」故盡散其篋，取緦服之.
時，居國. 初，聞將王，大喜，會賓慶之. 及至聞廢立事，大怒，乃推席曰：「吾母何行此不義事耶！」旋歸邦. 既行，王哀，竟崩，不得見. 乃往山林，見曰：「兄！弟母不肖，先王哀兄，竟崩. 今諸侯忿怒，黎民怨懟，兄必歸而王，保國乂民. 」曰：「不可. 先王命，放吾十有四年，吾今歸，忝王命. 汝陟王位，以信服衆，不然，吾國亡矣. 」泣拜曰：「兄命，弟敢不從！雖然，十有四年，而兄不歸，弟將自裁以謝兄. 」乃取其履而歸，襲王位.
遭難
既放，偕妻、弟游于河畔，築室而居.
時有女曰，王妹也. 王妹遊林中，見、，戀其美，欲淫之. 斥之曰：「去，汝惡鬼！無禮義，亂人倫，未有如汝者. 不去，吾殺汝！」王妹聞之，心負憤恨，欲殺. 急擊之以刃，斷其耳、鼻.
王妹敗走，訴于其兄、. 二人見王妹，驚曰：「吾妹何被創若此也邪？」王妹曰：「兄！子、，見放此方，遊于山林. 妹欲友之，奈彼妻妬妹，使彼殺吾，吾險不能歸矣！」二人聞言，大怒曰：「無禮至於斯！吾等殺之！」乃召鬼十有四，皆帶刀劍，往尋.
至於河畔，見其室，王妹泣曰：「此之室也！」聞而出. 曰：「奴！今汝死期也！」故欲擊之. 執劍禦鬼，莫能敵，衆鬼盡被誅. 王妹慄，遁走. 遂往見王，跪而泣曰：「王！無禮，犯王國界，弒王手足，王曷無所爲哉！」王聞言齌怒，曰：「寡人與此豎子不共戴天！」欲征之. 復自思曰：「勇冠八部，強以力，不能克，空折兵矣. 聞彼妻窈窕，可設計擒之，儻彼來戰，破之可也. 」
王遂謁鬼之有大神通者，其名曰. 既見，述以情，問曰：「計有乎？」對曰：「可如此. 」王喜. 乃化作金鹿. 此蓋天竺人以鹿窈窕，美之，而猶未有出彼金鹿之右者也. 遂共往河畔. 時，濯衣，見金鹿，生大歡喜，使逐之. 曰：「不可. 僻野深林，安得神獸？此必鬼王計. 」爲鬼王矇蔽，乃固請曰：「君既見放，盡散家財. 今若歸而王，貧，爲他邦笑耳. 可擒此鹿，以爲珍物，萬邦見之，必悅服君. 」見其意堅，謂弟曰：「吾去，汝當佑汝嫂，不可旦夕離. 」諾之.
鬼王見逐金鹿而去，大喜，曰：「吾計成矣！」又作其聲，哀嗥求救，情甚悲慘. 聞而大懼，謂曰：「汝兄有難，速往救之！」對曰：「兄力大無窮，鬼莫有能克之者，此必詭. 」復請，以死逼之. 彼無奈，乃行.
二人既行，鬼王乃化行僧相，化緣河畔. 見之，與之食. 鬼王受之，乃謂曰：「女施主何其姝哉！焉至于斯？」不疑，備述前情. 鬼王曰：「吾有良田百萬畝，曰，其地珍奇野獸，不計其數，曷從我歸，享萬世榮華？」曰：「長老差矣. 女不事二夫，今夫君在外，妾豈能自隨長老去！待彼歸，與長老議之可也. 」鬼王遂化原形，曰：「以禮聘汝，汝弗從，今當以力虜汝！」大懼，急呼救. 有神鷲名曰，自被放，素與之友，聞聲而至，見鬼王欲虜，欲止之，不能克，爲彼傷. 鬼王乃強與之歸.
是時，逐鹿，鹿不能走，乃復化形，與之搏. 斬之. 又見其弟至，曰：「吾命汝佑汝嫂，何故棄之而至？」乃述其情. 驚曰：「如此，事急矣！」乃長驅而歸，不見，唯哀鳴嗷嗷，其情悽然. 遂問其情，述與而死. 哭之慟，厚葬其于河畔. 遂與弟整備甲冑，謀往救.
猿國借兵
被虜，晝夜垂涕. 鬼王欲納之，弗從，又得天神暗佑，故不至于暴.
時，欲往救妻，又謂弟曰：「於乎！敵衆我寡，將何爲？」對曰：「此間山林，有猿|猨猴國，皆善武，或可借兵. 然，聞彼國主，手足相爭，骨肉相殘，吾等戒之. 」從其言.
既至，有神猨來迎，四頭八臂，相甚猙，獻饌與二人，曰：「吾乃. 久仰上邦太子，德彰萬民，我等亦蒙君蔭也. 」拜受，問其國情. 對曰：「吾國王曰，素行仗義，與鬼類相爭，經年不息. 王有弟曰. 昔，王逐敗鬼，入窿中，朞月而弗歸. 王弟以不測，嗣其位. 及至王歸，罪其不遜，興師討伐，克，放之山巔，納其妻. 吾乃王弟隨人也. 」聞曰：「王既不歸，弟攝其位，罪不當放. 吾助之. 」遂往見. 王弟會，大喜，諾曰：「子欲助我，我事成，必與子兵，伐. 」乃盟.
遂暨王弟往見王. 衛士欲止，擊之，克. 至內宮，王親禦弟，戰，弟漸不敵. 急引矢射王，中，王薨. 王弟襲之.
又數月，既王，耽於樂，不念其言. 欲見，閉門不出. 怒曰：「猩猩能言，不離禽獸. 今果然也！」乃提刀入宮，斫侍衛無數，欲斬. 宮中皆慄，莫敢出，唯先王后曰，性驍勇，無畏懼，安然出曰：「賓何來也？」尚忿，訴王過，曰：「速使之出，吾殺之！」后曰：「賓言差矣. 賓也，主雖有過，念其恩，不殺之，仁也. 賓能恕之，妾將語王，曉之以理，彼必不食言. 」故呼王，以斯言喻之. 王聞言，慚曰：「微卿言，怠于上賓矣！」聞言亦曰：「何衆猨之不如一女子哉！」
時，雨季止，詔四方之猨類，盡出精兵，百萬有餘，不計其數，遮蔽天日. 猨王曰：「寡人失道，幸蒙不殺. 寡人兵微將寡，子可盡領之，往尋尊夫人. 」拜謝曰：「人猨異類，殊難共事. 君可親命之. 」王諾，遂遣四軍，遍歷四方，尋蹤跡.
典
分類:印度文學
般若波羅蜜多心經
《般若波羅蜜多心經》，梵書曰𑖢𑖿𑖨𑖕𑖿𑖗𑖯𑖢𑖯𑖨𑖦𑖰𑖝𑖯𑖮𑖴𑖟𑖧，大乘佛經之一也.
鳩摩羅什、玄奘等以漢文譯之.
釋名
般若，智慧也. 波羅蜜多，彼岸也. 故般若波羅蜜多乃智慧之彼岸，蓋徹知空性之謂也.
心者，要義也. 是故心經之謂，《大般若波羅蜜多經》之要義也.
梵名本無「經」字. 蓋其本爲《大般若經》之陀羅尼，非佛經也. 漢地之人混淆，乃謂曰經，因傳訛至今.
典
分類:大乘佛教 分類:佛經
秦出公
秦出公，一作出子，嬴姓，趙氏，諱曼. 秦寧公之幼子，春秋時秦君.
寧公八年生. 年五歲立，凡六年.
出公六年，大庶長三父等令賊殺之，葬西山，復立故太子，是為武公. 武公者，出公之兄，武公伐三父等弒出公之罪，夷其族.
引據
《史記·卷五·秦本紀第五》
分類:秦本紀
秦寧公
秦寧公，一作憲公，嬴姓，趙氏，名未詳，秦文公之孫，靜公之子，春秋時秦君.
嗣位
文公四十二年生. 四十八年，靜公薨，文公以孫為嗣.
五十年，文公薨，寧公嗣立，居西新邑.
泰王國歌
今泰王國有國歌二，一曰《泰王國歌》，一曰《頌聖歌》.
秦寧公
攻亳戎
三年，秦與亳戎戰，亳王敗走西戎，於是秦滅盪社.
泰王國歌
珍杜里揚尊師（Phra Jenduriyang）作曲於一九三二年，是年王國兵變，行君主立憲，遂立為國歌. 一九三九年「暹羅」易名「泰王國」，巒‧沙叻努上尉（Luang Saranuprapan）乃譜新詞，勵國人奮勇作戰，保家衛國. 旋獲準為官詞至今.
秦寧公
虜芮伯
七年，芮伯萬之母芮姜惡其之多寵人，遂逐芮伯萬. 芮伯萬乃至魏城居之.
八年秋，寧公以芮伯萬在外，遣兵攻芮，秦以輕芮軍而敗也. 冬，周桓王遣兵與秦師圍魏城，遂虜芮伯萬.
泰王國歌
譯詞
（非官方譯本）
秦寧公
蚤薨
十二年，寧公伐西戎盪氏，既而秦取盪氏. 是年，寧公薨，年二十一，葬西山大麓.
泰王國歌
它典
分類:泰國歌曲
秦寧公
蚤薨
寧公有子三，魯姬子生長子秦武公、次子秦德公，王姬生少子秦出公. 及寧公薨，大庶長弗忌、威壘、三父廢武公，改立出公嗣之.
為政
寧公初立，居西新邑，後居平陽；而率兵取亳戎之盪社；虜芮伯萬；除西戎盪氏.
引據
分類:秦本紀
天城體
天城體、天城字者，印度文字之一也. 源自婆羅米字、悉曇字、南迪納加里字.
今之印度人多以天城體書梵文. 亦用以書印地語、尼泊爾語等.
以天城體書其梵文名，謂देवनागरी也. 悉曇體作𑖟𑖸𑖪𑖡𑖯𑖐𑖨𑖱.
分類:印度 分類:梵語
李登輝
李登輝，和名岩里政男，臺灣臺北人，閩裔，大正十二年一月十五日生. 父金龍，母江氏錦. 兄登欽.
卒業國立臺灣大學，先後負笈遊學日美，嗣獲康乃爾大學農經博士學位. 反國敷教上庠，迭任行政院政務委員、臺北市長、臺灣省政府主席暨副總統等職.
民國七十三年，除中華民國副總統.
七十七年，經國薨，繼任七任總統，以至八任，其臺籍者之首.
八十五年，民擧爲九任總統，其民選者之首.
十二年總統任內，召開朝野國是會議，推進六次修憲鼎革，終止動員戡亂，促國會改選、總統直選，廢金馬戰地政務，促省府組織改造，陳國家定位論述，創「兩國論」.
八十九年，陳水扁繼總統.
分類:民國總統世家
彭越仲
彭越字仲，秦昌邑人也.
常漁鉅野澤中，為盜. 陳勝起，澤間少年相聚，從越. 乃行略地，收諸侯散卒，得千餘人. 沛公從碭北擊昌邑，越助之. 齊王田榮叛項王，漢使人賜越將軍印，使下濟陰以擊楚，大破楚軍. 漢二年，將其兵三萬餘人，歸漢. 漢王迺拜越為魏相國，將兵，略定梁地，常往來為漢游兵擊楚，絕其糧. 項籍死，立越為梁王，都定陶.
陳豨反代地，高帝自往擊之，至邯鄲，徵兵梁. 梁王稱病，使使將兵詣邯鄲. 高帝怒，使人讓梁王. 梁王恐，欲自往謝. 其太僕有罪，亡走漢，告梁王與扈輒謀反. 於是上使使掩捕梁王，囚之雒陽. 上赦以為庶人，徙蜀青衣. 西至鄭，逢呂后從長安東，道見越. 越為呂后泣涕，自言亡罪，呂后詔與俱東. 至雒陽，言上，誅之. 並誅三族，梟首. 其墓在今清苑縣.
據
分類:漢列傳
仙 (印度)
印度之謂仙者，造《吠陀》者也，皆有大神通. 梵書曰𑖆𑖬𑖰.
依印度教，欲成仙者，必以多年苦修，精通經典，方得成. 既成仙，雖天神猶不及其力也.
仙類有三：
分類:印度
祇園 (京都市)
祇園，日本京都東山地名也，假名作ぎをん. 名取自祇樹給孤獨園.
古乃煙花之地，今猶存茶屋百余軒，有藝妓、舞妓居焉，故遊客紛至.
此地古來乃八坂神社之門前町. 貞觀間，民疾疫，祈于斯，乃行祇園祭，至今不絕.
分類:京都府
劉勳子璜
漢京兆虎牙都尉劉勳字子璜，先同袁紹造兵伐董卓，又收張楊，後與紹有忿，為其誅死.
據
分類:漢列傳
馬來西亞
馬來西亞，又曰大馬，東亞細亞之國也. 嘗為葡人、荷人、英人所治，後得立國. 公元一九六三年合原北婆羅州，砂拉越州及新加坡島於其國，號馬來西亞. 後，新加坡自成一國. 都吉隆坡，公元人口三千二百餘萬. 首相安華
金磚五國
夫金磚五國者，蓋巴西、俄羅斯、印度、中華人民共和國、南非並稱也. 此詞初見於高盛匯報，時稱金磚四國，南非未在其中. 及後，四國承認其稱，並邀南非會盟，遂得今名. 此五國者，悉力發展其國，增其交通，浩浩同聲者也.
馬來西亞
計有十三邦，行君主立憲. 王者無有常人，選賢而得，尊號「元首」，五年一易. 法美國，行三權分立. 為眾三族，曰巫族、曰華族、曰印度族.
馬六甲王朝
公元千四百年，巨港室利弗王朝新主拜裏米蘇拉亡走以北，渡淡馬錫、麻河. 時倦乃歇於岸，現鼠鹿降犬之吉兆，王即引棲蔭之木為名建邦. 值年永乐，遣使上表獻貢大明，成祖赐誥印、彩幣、襲衣、黃蓋，封满剌加國王. 斯地處東西商路之咽喉，遂繁華日盛. 時歐洲亟需香料，馬六甲盛產之，遂高價儥之耳. 威尼斯嘗言：「奪馬六甲者，得歐洲之生計也. 」由是可見，歐洲列國早有奪其國之意. 馬六甲朝凡八世，享國百一十一年. 公元一五一一年亡於葡萄牙艦隊. 末王馬默沙嘗三襲葡人不成，鬱鬱而終，遺二子. 長子北上，于今馬來西亞半島霹靂河畔安順建國，曰霹靂. 次子南下于今馬來西亞半島柔佛河畔建國，曰柔佛.
殖民期
時柔佛君王欲復國，遂盟歐洲荷蘭國，圖侵馬六甲. 公元一六四一年，荷軍攻克馬六甲，納為己土. 俄越二百年，歐洲拿破崙戰爭始，荷蘭岌岌可危，遂交馬六甲予不列顚. 不列顚乃殖民全馬來西亞半島. 後不列顚得檳榔島、馬六甲與星加坡島，遂統三地為海峽殖民地；霹靂、雪蘭莪、森美蘭、彭亨四州合為馬來聯合邦；吉蘭丹、登嘉樓、玻璃市、吉打、柔佛五州並謂馬來屬邦.
政區
下設十三州、三聯邦直轄區. 州下又有縣、省，縣下有巫金.
南非種族隔離
南非種族隔離，制度也，一九四八年至一九九〇年代初施行於南非、西南非洲，以隔種界. 南非之種族隔離，以威服之風行政，以白人種尊為基，以使白人以寡眾而馭國之政治、群系、食貨也. 其等之加於群也，以白人公民為尊，次亞裔、色人，次黑人. 制度所遺於群貨者，其流至今. 種族隔離，有廣有微：微者，以種別公器、集會也；廣者，以種定居所、工闕所歸. 先一九四〇年，種族隔離已肇端於白人之以寡馭眾，別黑人於他種，及後則定關符法、施隔離於分畝也； 至一九四八年大選，國民黨執政，官立為策. 法定種界等級，十八世紀荷蘭帝國殖民於南非時始有之；先是，荷蘭殖民已隙於各民所出、克里奧爾化之奴隸也. 後十九世紀末十年，英屬開普殖民地日庶，工業日振，種界之法，曩所馳者，復始益嚴，鍾乎黑人. 布爾諸共和國，其法亦別種界：若德蘭士瓦憲法，絕黑人、色人於政、教焉. 種族隔離諸法，立法最先者，一九四九年異種通婚禁案也；其後曰悖德案，施於一九五〇年；自此，南非人異種通婚、結合，幾咸非法. 一九五〇年人口登籍案，辨南非人為四類，曰黑人、白人、色人、印度人，其後二者復各辨為數類云. 人之所居，以種界定之. 自一九六〇年，至一九八三年，非裔黑人，迫於隔離之法，見徙於隔種之里者，有三百五十萬，近代寰宇，徙人之巨，鮮堪較者. 其徙也，以限黑人於十「群祖地」，或曰「班圖斯坦」者，其四號稱自立而國. 官府吿以見徙者銷其南非國籍，以化於班圖斯坦故. 種族隔離一策，南非內外，非者甚眾，二十世紀之大風潮，由是起者數. 聯合國譴難頻仍，兵、貨禁運，因加於南非焉. 一九七十年代至一九八十年代，南非國內，隔離之抗日武，國民黨官府遂以暴鎮之；抗者派系之爭，亦興干戚，數千人死、囚於是. 種族隔離之改革，如迎印度有色二種代表之入議會者，而抗會多不服之. 自一八八七年，至一九九三年，國民黨與非洲人國民大會商議. 非洲人國民大會者，抗種族隔離諸群之首. 商議者，以廢隔離，啟眾治也. 一九九〇年，官府釋所囚之非洲人國民大會顯人，如納爾遜曼德拉者. 一九九一年七月十七日，種族隔離諸法廢焉， 俟一九九四年四月不辨種界之普選也.
據
分類:非洲史
長城遊
《長城遊》者，泰國詩琳通公主所賦之七言詩也. 一九八一年，公主初聘中國時，為中國政府題贈此詩，以美中泰友誼之古今如一家. 詩曰：「自古泰中是近鄰，兩國人民友誼情. 今後來往更頻繁，傳統關係更昌明. 」
兼查
[[Category:詩]]
楓樹之歌
縮圖|[[長野縣大峰高原之七色大楓樹，乃作《楓樹之歌》之源. ]] 《楓樹之歌》者，日本放送協會兒童戲《捉迷藏》之插曲也. 三浦德子詞，淳君曲，其原詞為日語.
夜之探險隊
《夜之探險隊》者，日本放送協會兒童戲《捉迷藏》之插曲也. 沙織詞曲，二〇二一年十一月廿二日始播.
分類:捉迷藏
花崗岩島
花崗岩島，南澳大利亞州之島也，瀕維克多港.
本無民，今築有客館. 四時仙企鵝常集于此，故遊人樂往，絡繹不絕.
欲登是島，可從棧道，或以步行，或以有軌馬車.
它典
分類:澳大利亞地理志
秦文公
秦文公，嬴姓，趙氏，名未詳，秦襄公之子，春秋時秦君.
父死即位
襄公十二年，襄公伐戎，薨於道，文公乃嗣君位.
營建城邑
文公元年，文公居西垂宮.
三年，文公以七百人獵於東.
集民擴地
十年，文公夢一黃蛇，身自天垂至地，口至於鄜城之野. 文公覺，問於史敦，史敦對曰：「此天之像也，請君祭之. 」文公乃命立鄜畤，以牛馬羊三牲祭白帝.
十三年，文公立記事之史官，民多化者.
十六年，文公伐戎，西戎敗走. 於是，文公集周之遺民歸其有之，廣地至岐，以岐東之地獻天子.
十九年，文公獵於陳倉，過北阪城，得陳寶之石，其色如肝也. 文公乃命人於北阪城立陳寶祠，用一牲祀之. 陳寶祠之東南，嘗于晴時聲如雷，翟皆隨鳴，故謂雞鳴神也.
二十年，文公立誅三族之法.
秦之時，武都故道縣南山有怒特祠，祠上有一梓樹. 文公二十七年，文公使人伐此樹，則有大風雨. 樹之瘡隨合，竟斬一日而不斷. 文公乃增兵，持斧者至四十人，猶斬不斷. 士疲，還息，其一人傷於足，不能行，臥樹下，其聞鬼語樹神言：「戰甚勞矣？」其一人曰：「何足為勞？」鬼曰：「秦公必不肯止，若之何？」答曰；「秦公其如予何？」鬼曰：「秦公若使三百人被發，以朱絲繞樹，赭衣，灰坌伐君，汝能不病乎？」神乃無言. 次日，傷於足者乃以聞之言告公. 文公乃使士卒皆衣赭，隨瘡斫出，即以灰上. 果樹斷，樹中一青牛出，走入豐水中. 後牛從水出，文公遣騎擊之，初時不勝. 有騎墮地，复上馬，髻散，乃被發逐之，牛畏之，於是入水，不敢復出. 是故，秦自是置旄頭騎也.
薨葬
四十八年，文公之太子薨，賜諡竫公. 文公乃立孫為嗣者.
五十年，文公薨，葬於西山. 其孫嗣位，是為寧公.
為政
文公時，令營城邑；立史官，使百姓受教；破西戎，收歸周遺，使秦抵岐西；立誅三族之法.
祖
秦莊公
父
秦襄公
其他
亦見於《東周列國志》，多寫《秦本紀》所載秦文公時神異之事，與《史記索隱》、《史記正義》相符之.
引據
《史記·卷五·秦本紀第五》
分類:秦本紀
欲晤汝
《欲晤汝》，臺灣電視劇，中視、衛視電視台作；二零一九年十一月播，述時空旅行之誌也.
鄭昭
頌德帕昭達信瑪哈臘，諱鄭昭，初諱新 ，又諱國英 ，暹羅吞武里之王也.
佛曆二二七七年，降誕於大城府. 父鏞，清潮州人，賈於暹，漸致富，暹王埃伽塔以為度支使. 幼，有昭披耶扎克里名穆者見王，奇之，以為養子，名之曰新. 洎長，循俗薙髮為僧三年， 仕埃伽塔，授達府副太守. 旋擢太守，錫爵披耶達.
時暹王暗弱，又有癬疾，人心不附. 緬王辛標信聞之，乃大發兵來侵. 至佛丕，王領兵卻之. 二三〇八年，遷甘烹碧太守，錫爵披耶瓦集拉巴甘. 緬人復大舉入犯，圍大城. 王以兵入衛. 及城將陷，王知事不可為，乃與叻丕副太守通鑾謀，潰圍而出，奔春武里， 復據尖竹汶，以圖匡復. 緬人陷大城，火其宮宇，擄前王烏通蓬，王埃伽塔走死. 緬人既破大城，復與清構釁於雲南. 高宗以大兵伐緬，辛標信召緬師歸國以禦之. 王聞之，以兵克復舊都大城. 王見舊都殘毀不能居，乃奠都吞武里. 此城進可北伐，退可保尖竹汶，易守難攻之地也. 二三一〇年，踐祚於吞武里.
初，緬師之入暹也，王子昭西桑奔柬埔寨、昭最奔安南. 安南河僊鎮土目莫士麟匿之. 王以二王子投居外國，恐為後患，遣使索之，不與. 清聞暹羅為緬所破，遣使河僊，以問其狀. 士麟以情相告，譖王竊據暹國. 王遣使入清請封，高宗怒而卻之. 王遂與河僊有隙，乃簡閱兵甲，謀襲之. 二三一二年，柬王子烏迭、安農爭位. 安南以兵助烏迭，安農來奔. 立安農為柬王，遣昭披耶扎克里名穆者送其歸國. 二三一四年，復以舟師侵河僊，莫士麟走鎮江，依阮王. 王以昭坤陳聯守河僊，擄士麟子女並昭最歸. 尋殺昭最. 清高宗知前王室衰弱已甚，乃以王為暹羅國長， 弗問其罪. 二三一六年，王與阮王行成，以安農為柬王、烏迭為攝政太上王 、安丹為副王. 乃召陳聯回，而歸士麟子女.
二三一六年，緬人犯披猜. 太守披耶披猜名通滴者力戰卻之. 遣昭披耶扎克里名通鑾者、昭披耶蘇拉西名汶瑪者伐蘭納、萬象、龍坡邦. 二三一八年，緬師復大舉來犯，圍彭世洛. 太守蘇拉西登埤力戰. 遣扎克里往救. 緬軍為長圍以困之，不能克. 蘇拉西性苛暴，緬人憚之如虎，呼曰「虎侯」. 歷四月，知不能勝，乃棄城潰圍而去，據碧差汶. 緬人獨得空城，及糧絕，遂自去. 會緬王辛標信卒，諸王子爭立. 緬帥聞之，謀歸. 扎克里以兵逐之，遂據蘭納地.
二三二〇年，安南西山亂起，阮王遇弑，莫士麟來奔. 王甚禮遇之，封披耶拉差社提，居之京城. 娘隆太守反，占巴塞以兵助之. 遣扎克里往剿，滅占巴塞，誅其副王昭溫伽. 二三二一年，萬象人帕沃以烏汶地內附，其王昭翁本發兵誅之於東莫登. 王遣扎克里伐萬象. 龍坡邦與萬象不睦，以兵來助. 遂破萬象城，擄玉佛、坡邦佛並翁本子女歸. 翁本懼，請降. 降為屬國，遣官監其內政.
二三二四年，柬正王安農殺其太上王烏迭、副王安丹. 國人召華穆叛，引安南兵弑其王，而立烏迭子安英. 王封二王因他拉披他為柬王，遣扎克里、蘇拉西伐柬. 時王有心疾，凌虐諸臣，雖王子女亦不能免. 有賊黨據呵叻城叛，謀襲京城，王遣披耶訕出戰. 賊首黨乃披耶訕之弟也. 訕乃合兵倒戈，反攻京城. 城內人開門納之. 王知大勢已去，落髮為僧. 訕幽之黎明寺，而自據其宮僭位. 時扎克里在柬，聞變，以兵柄授蘇拉西，而自以輕師急歸. 至京，披耶蘇里阿派陰使人開門納之. 遂擒訕而誅之. 扎克里以王狂悖無道，不堪為君，議其罪而弑之， 在位十五年，壽四十八. 扎克里遂立，封弟蘇拉西為二王，侄蘇里亞阿派為三王，而開今萬世之基. 或謂扎克里不忍弑王，乃尋狀貌類王者殺之，而陰使人匿王於洛坤山中；至二三六八年，崩於洛坤. 然年代久遠，不可考焉. 時嗣子因他拉披他在柬，聞兇信，以兵疾歸. 然民心不附，其徒中道反戈，投入蘇拉西麾下. 因他拉披他勢窮拜降，蘇拉西拘之帶回，就戮於市，國祚遂絕.
初，暹人甚諱言王之事. 及一世王遣使如清求封，詭稱其子鄭華， 蓋其得國不正，恐清人卻之也. 七世王時行憲政，始推王為首出之英主，甚敬慕之. 二五二四年，尊為大帝. 華僑以王神武，呼為鄭王公，立祠祭祀. 今班武里華欣有鄭王像，每有告者，甚靈驗.
王有子二十有一、女九：長子因他拉披他，初名最，封二王；披耶訕之變遇害. 四子他沙蓬、六子他沙派，一世王時，封蒙拉差尼坤. 七子素潘圖旺，一名蒙門，及二世王初立，謀叛，伏誅. 十一子翁尼甲，一名奈努丹，蒙門之亂，坐誅. 二十子內，一世王時授洛坤太守，錫爵昭披耶. 幼子通因，三世王時為呵叻太守，錫爵昭披耶. 四女訕里萬，嫁社那努拉，蒙門之亂，坐誅.
王牌投手 振臂高揮
《王牌投手 振臂高揮》，日本漫畫也. 樋口朝繪，平成十五年初刊於《月刊午後》. 日版付梓於講談社，臺灣中文版付梓於長鴻出版社. 亦有動畫. 十九年初映於東京廣播電台.
基督教
基督教，耶穌基督之教也. 其信徒稱基督徒，以耶穌為救主，今數二十四億，世信徒至多之宗教也，與伊斯蘭教、佛教並列三大. 基督教源自猶太教，後傳入敘利亞、黎凡特、歐洲、小亞細亞、美索不達米亞、南高加索、埃及、衣索比亞等地. 初有拒敬皇帝為神、膽毀異教神殿者，固受迫害，死者甚眾而不尚反抗，立為羅馬國教乃息，始時有羅馬與歐洲數國戮力傳教. 伊斯蘭教興而迫害復起，近代布爾什維克革命、中東戰亂，尤殉道眾多. 然歐洲人霸天下時，亦有教士隨甲兵之後，戮力傳教之事.
沿革
基督者，拿撒勒人耶穌也. 其人不以精生，並以天為父，藉童女瑪利亞而出. 既長，舉其真道而遊行猶太，從者眾，選十二以為門徒. 其說多有犯俗者，為猶太教所忌，誣之，使同列於諸盜，懸於十字架而死. 其徒初流散，後以耶穌遺訓，相會以思宗師，忽覺其已復活，示其手足損傷. 又四十日升天而去. 門徒乃四出宣講耶穌復活升天，信者更眾，教會是立. 中有羅馬公民掃羅，為神蒙其目，復明後覺真神孰是，乃西傳基督教於羅馬各地.
教會初立，以門徒講教義，道基督之平生. 信者財物公有公用，不藏私. 羅馬以其猶太教別支，以為無礙，獨猶太教士常指其為惡. 尼祿間，基督教會大盛，始禁之，以其有患也. 是時教會納人，不問出身，世為奴者，奉其神即為基督徒. 既禁，羅馬捕得其徒，或以火刑，或以飼惡獸. 三一三年，君士坦丁一世以其得天佑，信奉基督教，遂詔弛禁，基督教由是盛行羅馬. 三二五年，以教內有異見，乃召大公會議，定立經典. 三八零年，狄奧多斯一世定為羅馬國教，盡夷異教. 後西羅馬雖徹亡於四八零年，基督教漸傳於歐洲之諸國與諸蠻，亦於東羅馬與東歐、亞洲各國興.
中世紀間，教會多掌文書，由是知獨出於教. 諸王即位，須得教宗加冕. 教宗，故羅馬主教也. 有成王業者，以羅馬城周圍贈教宗，以後千年教宗多仰食於此，曰教廷屬國. 伊斯蘭教起於東方，以教為國，陷猶太地，使往朝聖者無可取道. 教會乃示神諭，號令基督教諸國以刀兵開其道，以後二百年間凡八度，號曰十字軍，擾民甚. 又使腺鼠疫隨敗軍西入歐洲，一時大疫，死者無算.
佳佳服
佳佳服，日兒童戲《捉迷藏》中三世姊佳佳所着之衣也，宮下由子設計. 其服為精靈風，以黃綠色為主，紅橙二色飾之.
基督教
沿革
十六世紀教會敗壞益甚. 為主教者本當守身自潔，而教宗竟私通蕩婦. 又訛可以納錢贖罪，以營宮室. 德意志人馬丁·路德心念教會，陳百條以諫，竟指為邪. 乃自立信義宗，基督教復分. 自此有信者自立宗派，號為基督新教. 教廷覺之，復自革變，以適時世. 耶穌會之流是立，附於教廷.
佳佳服
[[Category:衣]] 分類:捉迷藏
基督教
沿革
其時航道大盛，歐洲各國有開疆於域外者，自此基督教各派傳佈於天下.
今人以居羅馬者為天主教，居東方者為東正教，自路德氏起者為新教. 別有各種支派，若科普特派、大秦景教，又以別論矣.
教義
基督教奉耶和華為獨一父神，以其子耶穌為基督，以其靈為聖神. 三位一體，同德同能，不亡不滅. 父耶和華創造萬有，象己身形，乃造男女，曰亞當，曰夏娃. 二人身為人之初祖，為蛇所惑，食智慧之果，遂身蒙罪，爰及苗裔. 故人生而有罪，亦必行之，若不蒙神拯，卒靈肉俱亡. 子耶穌為拯世人，胎生於世，佈道三歲，釘死於十字架. 彼以無罪身為祭，贖世人罪. 奉其國臨於人世，自認原罪，虛中以受聖言，領浸洗禮，並以左右諸色人種為友于，愛之不息，並敏於行. 各支派教義有少異者，而其大處相合無疑矣.
派別
基督教內派別繁多，列如下：
影響
基督教出自猶太教，而以愛天下人為宗，使人有所師法，而臻善道. 而其教中人，有自傲者，往往以兵令異民信其教，又禁毀各種古史神話，名殿妙文，若古希臘、斯堪地那維亞、馬雅等處，古事古物，多有失焉. 而其教中相爭，莫不烽火連天. 故基督教雖為善教，亦有賊殘人事者也. 而其美者，歐洲禮樂詩賦，莫不自於此. 蓋士以歌謳頌神恩，積累日久，自成一系也.
歐陽脩
歐陽脩，字永叔，宋廬陵人，景德四年生.
四歲而孤，母鄭，守節自誓，親誨之學，家貧，至以荻畫地學書. 幼敏悟過人，讀書輒成誦. 及冠，嶷然有聲，得唐韓愈遺槁，讀而心慕焉. 苦志探賾，至忘寢食，必欲并轡絕馳而追與之並. 舉進士，南宮第一，擢甲科，調西京推官. 入為館閣校勘. 范仲淹以言事貶，在廷余靖、尹洙等論救，司諫高若訥以為當黜. 脩貽書責之，坐貶夷陵令，稍徙乾德令.
慶曆三年，知諫院. 時仁宗更用大臣，杜衍、富弼、韓琦、范仲淹皆在位，增諫官員，用天下名士，脩首在選中. 同脩起居注，知制誥，會保州兵亂，以為河北都轉運使. 是時，杜衍等相繼以黨議罷去，脩慨然上疏. 邪黨益忌，傅致以罪，左遷知滁州，徙揚州、潁州. 復學士，留守南京. 遷翰林學士，俾脩《唐書》. 知嘉祐二年貢舉. 時士子尚為險怪奇澀之文，號太學體，脩痛排抑之；場屋之習，從是遂變. 加龍圖閣學士、知開封府，改群牧使. 《唐書》成，拜禮部侍郎，罷知陳州.
脩始在滁州，號醉翁，晚更號六一居士. 天資剛勁，見義勇為，雖機穽在前，觸發之不顧. 放逐流離，至于再三，志氣自若也. 好古嗜學，凡周、漢以降金石遺文、斷編殘簡，一切掇拾，研稽異同，立說于左，的的可表證，謂之《集古錄》. 奉詔脩《唐書》紀、志、表，自撰《五代史記》.
酮
酮，屬官品，官能團之一也. 通式，與者必爲碳. 曰羰基，其碳兩旁為碳. 最簡者為丙酮. =製備= 可以重鉻酸鉀、高錳酸鉀等氧化劑者，氧化二級醇（又名仲醇）. 如氧化異丙醇者，得丙酮. 亦可以臭氧化反應等生成此物. =反應= . =用= 酮者，可作溶劑. 如丙酮. 亦可用以合化合物也.
仲醇
仲醇者，云連羥基之碳，連二烷基而一氫者，是也. 官品也. 最簡者異丙醇，亦名2-丙醇. 例有異丁醇、異戊醇者也. =反應= 有醇之性，氧化、加熱，得酮. 以重鉻酸鉀、高錳酸鉀為氧化劑. 並之以氫鹵酸或三鹵化磷，得鹵代烷. 此鹵代烷者兩級也. 以濃硫酸加熱，脫水也，生烯烴. 如異丙醇者生丙烯. 此反應者，生碳-碳雙鍵，雙鍵之處，需連最多之烷基，如異丁醇之脫水，主生丁-2-烯. 丁-2-烯中者，為雙鍵所連之二碳，可連二甲基；若丁-1-烯者，為雙鍵所連之二碳，只連一乙基（2位上之碳，連一乙基也）. =製= =據=
懿德天皇
懿德天皇，安寧天皇次子也. 母后渟名底仲媛命. 安寧天皇十一年正月，立為皇太子. 三十八年十二月，安寧崩. 翌年二月，即位，為四世.
事紀
安寧天皇元年九月，立渟名底仲媛命為皇太后.
明年正月，遷都於輕，是謂曲峽宮. 二月，立天豐津媛命為皇后 ，生觀松彥香殖稻及武石彥奇友背命.
二十二年二月，立觀松彥香殖稻為皇太子.
三十四年九月初，不豫.
三十四年九月八日，崩. 年七十七.
極道奇葩
《極道奇葩》，香港電視劇也，無綫電視台作；二零二零年八月播.
古墓派
古墓派，香江作家金庸虛構之武俠門派也. 宋、金之交，女俠林朝英創於終南山活死人墓.
溯源
古墓派初見於金庸撰之《神雕俠侶》，傳以《玉女心經》為鎮派至寶. 時宋人王重陽者，數伐金未捷，遂寄情於終南山，居古墓，號「活死人」. 重陽有一紅顏，名曰林朝英，武學精湛，姿貌無雙. 朝英欲婚配重陽，為其婉拒. 大沮，及與重陽論劍，以巧計克之. 然重陽嘗言「韃虜未滅，何以家為. 」雖敗，亦不允笈歸. 未幾，乃出家，創立全真教. 重陽既入道，朝英遂攜侍婢據活死人墓.
絕技
分類:金庸小說
梁士詒
梁士詒，字翼夫，號燕蓀. 同治八年生，廣東廣州府三水縣人也.
民國元年三月，大總統袁世凱授士詒總統府秘書長. 五月，兼交通銀行總經理. 二年，署理財政部次長兼代理部務. 士詒權重一時，世人稱之曰「小總統」. 四年，袁氏欲改行帝製，士詒遂假「公民團」之名請願造其勢. 及袁氏歿，士詒乃徙香港以避禍. 七年，大總統馮國璋令特赦士詒. 六月，任交通銀行董事長兼國內公債局總理. 十年十二月，任國務總理. 翌年四月，直系曹錕、吳佩孚挾總統徐世昌褫士詒職，遂流亡東瀛. 二十二年，以疾卒於上海，年六十三.
分類:民國列傳
秦武公
秦武公，嬴姓，趙氏，名未詳，秦寧公長子，母魯姬子，秦出公與秦德公之兄，春秋時秦君.
傳
武公父生子三：長子即武公，後為太子；次子德公，武公同母弟；三子出公.
寧公十二年，寧公薨，大庶長弗忌、威壘、三父廢武公，立出公. 出公六年，三父等共謀使人弒出公，又立武公.
為政
武公元年，秦武公伐彭戲氏，至華山下.
三年，秦武公以三父等弒秦出公，並誅之，且夷其三族.
十年，秦武公伐邽、冀之戎，始以其地為秦之縣.
十一年，秦武公立杜、鄭二縣；是年滅小虢國.
子
白：父薨未立，封於平陽，其後為秦將白起
引據
分類:秦本紀
䆁熱反應
䆁熱反應，又云放熱反應，為䆁熱之效也，標準反應焓變為負. 反之為吸熱反應.
例
䆁熱反應眾矣.
金聖愛
金聖愛，故朝鮮國主金日成妻也. 西曆二〇一八年十二月十二日，薨，年九十四.
留夢炎
留夢炎，字漢輔，號忠齋，宋浙江衢州人.
淳祐四年甲辰科狀元 ，同榜鄧文勉、陳卓. 德祐元年為右丞相兼樞密使都督諸路兵馬，進左丞相，十一月，元軍逼臨安，棄位遁去. 隔年任湖南北安撫大使，不久降元. 留夢炎曾對文天祥勸降，天祥怒斥之. 前朝舊官王積翁、謝昌元等十人請赦文天祥為道士，夢炎堅非之，曰：「天祥出，復號召江南，置吾十人於何地！」 仕元，官至禮部尚書，以翰林學士承旨致仕. 元貞元年病卒於家. 《宋人遺事彙編》有云：「兩浙有夢炎，兩浙之羞也. 歷明朝數百年，凡留氏子孫赴考，責令書一結云：『並非留夢炎子孫. 』方許入場. 」
哭泣殺神
《哭泣殺神》，日本國文士小池一夫，畫師池上遼一所編漫畫也，其作嘗連載於小學館. 昭和六十三年，東映以原著改動畫而映，西尾大介、山內重保等導演. 至平成六年終幕，凡六部. 是作既問世，中外甚愛寵之，蓋香江、美利堅等皆以原著改影戲而映.
概述
西元二十世紀末，海內犯罪迭起，盜賊橫行，尤以「百八龍」賊焰日熾. 時日本有一陶匠，曰火野村窯. 村窯既舉會展，偶得膠捲，內含百八龍犯罪之跡，遂為其所逮. 百八龍以異術攝村窯心神，使其聽命，自是入幫充刺客，世號曰「自由人」也.
要角
分類:昭和漫畫 分類:平成動畫 分類:香港影戲 分類:美國影戲
王正廷
王正廷，字儒堂，號子白. 光緒八年生，浙江寧波府奉化縣人也.
其少時乃習英文於上海，年十四，復入天津北洋西學堂二等預科. 三十一年，正廷赴日本求學，其間得入中國同盟會. 宣統二年，赴美國耶魯大學習國際公法. 翌年，歸國參與革命，任鄂軍都督府外交副司長職.
民國元年三月，授工商部次長，尋辭. 二年四月，國會初立，眾舉正廷為參議院副議長. 當是時，國民黨代理事長宋教仁遇刺於上海，中外皆疑大總統袁世凱所為. 正廷乃辭副議長職，南下舉兵以討袁氏. 旋敗，遂遁嶺南. 八年，歐戰終，正廷任護法軍政府代表使法出席巴黎和會.
十一年十一月，署理外交總長兼代國務總理，贊襄中蘇交涉事宜. 十七年，復任外交部長，施行「條約改訂」之策. 二十年九月，日本關東軍將校亂於東北. 少頃，三省淪陷，正廷遂引咎辭本兼各職. 二十五年，受命任駐美全權大使. 又兩年，歸國任中華全國體育協進會理事長，並創中國太平洋保險公司於滬. 四十一年，正廷徙香港. 五十年，歿於香港寓所，壽七十八.
大英百科
大英百科者，百科全書也. 主纂者十九，而所與博士，計有四千耳. 所收廣博，有識之士，多欲閱之. 一七六八年，始成於愛丁堡，爾後屢新之，迄今十有五版耳. 數百年間，莫之能敵，天下言百科者，必先大英，故得利甚豐. 然近世十數年，互聯網興，微軟百科、維基大典繼起，索文益便，所費益微，大英相形見絀，亟圖革新，出光碟版，復置網上，以便眾人，然勝負未可知也.
藝妓
thumb|藝妓正裝像. thumb|[[大正間，藝、舞妓五人侍客. ]]
藝妓，關東謂之藝者，日本優伶類，宗古來傳承之雅藝.
平安朝，京都八坂神社行祇園祭，民咸聚此地，故有茶屋販小食、茶點與旅者. 次第而有鬻茶女脩樂、舞、禮法，以娛客視聽. 至於今日，所謂藝妓，皆自幼受訓，教法極苛，故其價甚貴，非富賈貴人不得見矣.
雖曰妓，不爲媟黷行也. 《唐韻》曰：「妓，女樂也. 」此藝妓名源也. 而俗謂倡妓者，日人呼曰遊女.
學藝
欲爲藝妓者，須自幼入花街，習諸雅藝. 古以十歲爲期，今人以爲不仁，故立法以責之，非年十有五者，不得入之.
既習藝，年十六，稱舞妓. 又五年，方稱藝妓也.
名伶
分類:日本藝文
右值參照
右值參照亦參照也. 丙正正程式語所以表物之移也.
夫丙正正以具名之物爲左，餘者爲右；惟旣名之物，其將逝者以右值論. 是以函數形參屬右值參照者，於函數內視之左值.
書 以得之. 或以 化左爲右，亦得. 其所繫者，即逝之物也. 若爲實字則新物乃生.
據
分類:編程語言 rvalue reference
二〇二二年韓國梨泰院踩踏事件
西曆二〇二二年十月二十九日，遊人聚於大韓民國首爾梨泰院，以慶西洋萬聖節，加之,韓國疫情限制既弛，觀者多於往年. 午夜，梨泰院一狹巷忽為仆地者所阻，人相枕藉，眾慌亂競遁，踩踏擠軋，殞命者有百五十八人.
黎可漂
黎可漂者，越南將軍、政者也. 嘗為越共中央總書記.
分類:法屬印度支那列傳 分類:北越南列傳 分類:越南社會主義共和國本紀
三國志
全卷計有卷六十五，其中魏書三十，蜀書十五，吳書二十耳.
軼事
或云丁儀、丁廙有盛名于魏，壽謂其子曰：「可覓千斛米見與，當為尊公作佳傳. 」丁不與之，竟不為立傳. 壽父為馬謖參軍，謖為諸葛亮所誅，壽父亦坐被髡，諸葛瞻又輕壽. 壽為亮立傳，謂亮將略非長，無應敵之才，言瞻惟工書，名過其實. 議者以此少之.
評
晉尚書郎范頵曰：「陳壽作《三國志》，辭多勸誡，朋乎得失，有益風化，雖文艷不若相如，而質直過之，願垂采錄. 」
孫魯班
魯班字大虎，孫氏，漢|後漢吳郡富春人，吳主權步夫人長女也. 與吳丞相騭同族.
南齊
齊，南朝也，蘭陵蕭氏之蕭道成掌宋大權，繼而擅其廢立. 昇明三年道成受禪代宋. 嗣主不明，大權漸入同族之蕭衍. 中興二年衍受禪，齊亡.
世系
蕭衍篡位，齊亡
語者方言有士有水師者也
語者，方言有士、有水師者也. 此西諺也. 謂軍|兵強者王，遂能定其邦語. 官話既定，乃有「方言」之謂矣.
據
分類:語言學
北魏
後魏，或稱北魏、元魏. 北朝始也. 鮮卑拓跋部所建，後改元氏，故稱元魏.
初，拓跋部牧馬雲中，魏甘露三年，部大人拓跋力微徙盛樂，召集諸部，為大酋長. 力微卒，諸部叛. 晉元康五年，力微子祿官統部，分為中、東、西，自領東部. 永嘉元年祿官卒，其弟猗盧總領三部，有騎四十餘萬. 永嘉禍亂，中原紛擾，晉并州刺史劉琨表請封猗盧為代公，後進封代王. 數傳至什翼犍，什翼犍嘗為質子，居趙襄國，多涉漢化. 既即位，乃訂律令，置百官，趙建武四年改元建國. 三年，營雲中盛樂宮，以為都. 卅九年秦擊代，王兵敗亡走，被殺.
淝水之戰秦既敗，中原後亂，太安元年什翼犍孫珪後稱代王，次帝稱帝，改國號魏，改元登國. 傳數代，至太武帝太延五年平定中原，下開北朝.
初都平城. 太和十八年，孝文帝厲行漢化，乃遷都洛陽，移風易俗. 然胡人久習北風，多有不服，終成六鎮之亂，魏乃衰弱. 至永熙三年分為東西魏，後東魏為高洋篡、西魏為宇文覺篡.
魏世系
代國諸王，太祖均追尊為皇帝
實踐祚者
東魏 為高洋所篡，魏亡
分類:北朝書
元昭宗
北元昭宗諱愛猷識理答臘惑愛猷識理達臘，元順帝子也. 母箕氏，出高麗人也.
順帝至正十三年六月封皇太子，至正二十八年北遷. 至正三十年，卽位於年號宣光. 洪武十一年五月十日卒，諡武承和孝皇帝，蒙古語尊號必里克圖可汗惑 必里秃可汗.
據
分類:北元本紀
秦宣公
秦宣公，嬴姓，秦氏，諱恬，秦德公之長子，成公、穆公之兄. 春秋時秦君.
韜光養晦
宣公元年，周室內變，衛、燕伐周，逐周惠王，立子頹為王. 三年，鄭伯、虢叔又殺王子頹，送王歸朝.